
ভূমিকা 


রায় বাহাদুর দেবেন্দ্রনাথ মিত্রের “কচুরিপানা” পুস্তিকা আমি 
পাঠ করিয়াছি। কচুরিপানা সংক্রান্ত যাবতীয় তথ্য তিনি অতি 
নিপুণভাবে বর্ণনা করিয়াছেন এবং ইহার অপকারিতার প্রতি 
জনসাধারণের মনঃযোগ আকর্ষণ করিয়াছেন। প্রচার-পুস্তিকা হইলেও 
সাহিত্যের রস ইহাতে রহিয়াছে । সহজ-সাহিত্য সৃষ্টির দক্ষতায় 
লেখক অতি সাধারণ বিষয়বস্তকেও উপভোগ্য করিয়া তুলিয়াছেন। 
শিক্ষিত সাধারণের নিকট এবং বিশেষ করিয়া যাহারা dëi অঞ্চলের 
আবহাওয়ার বিশুদ্ধতা রক্ষায় আগ্রহশীল তাহাদের নিকট এই পুস্তিকা 
যোগ্য সমাদর লাভ করিবে। আমি ইহার বহুল প্রচার za 
করি। ইতি__ 


äm 4০৮ 


নিবেদন 


কচুরিপানা বিনাশ করিবার উদ্দেশ্যে অনেক দিন হইতে অনেক 
চেষ্টাই চলিতেছে, কিন্তু আঙ্গ পর্য্যন্ত তাহার দ্বারা বিশেষ কোনো 
স্থায়ী ফল পাওয়া গিয়াছে বলিয়া! মনে হয় না। তাহার অন্যতম 
. প্রধান কারণ কচুরিপানা সম্বন্ধে জনসাধারণের জ্ঞানের অভাব। 
কচুরিপানা সমূলে ধ্বংশ করিতে হইলে কচুরিপানা! সংক্রান্ত যাবতীয় 
জ্ঞাতব্য বিষয়গুলি জানিয়া উহার বিনাশ কার্য্যে হস্তক্ষেপ করিতে 
হইবে; কচুরিপানা কিরূপে জন্মায়, কোন্‌ কোন্‌ ক্ষেত্রে কোন্‌ সময়ে 
কিরূপে বংশ বিস্তার করে, কোথায় কি উপায় অবলম্বন করিলে 
উহাদের বংশ বৃদ্ধি ও বিস্তার নিবারণ করা যায়, কোন্‌ ক্ষেত্রে 
কোন্‌ সময় কিরূপভাবে ধ্বংস কার্ধ্য করিতে হয়, ইত্যাদি বিষয় 
সর্বাগ্রে বিশেষভাবে জানা দরকার । 

তবে এ কথা বলিয়া রাখা ভাল যে, “কচুরিপানা” পুস্তিকায় 
“তোলো আর মারো” ছাড়া gen কথা কিছুই নাই ; কারণ কচুরিপানা 
বিনাশের জন্য বর্তমানে আমাদিগকে এই “তোলো আর মারো 
প্রণালীর উপরই নির্ভর করিতে হইবে। এই প্রণালী অবলম্বন করিতে 
হইলেও যেটুকু সাধারণ জ্ঞান থাকা দরকার, তাহাই দেশের ও দশের 
মধ্যে প্রচার করিবার উদ্দেশ্যে এই পুস্তিকা লিখিত হইয়াছে ; Sei ভিন্ন 
কচুরিপানা সম্বন্ধে অন্যান্য জ্ঞাতব্য বিষয়ও ইহাতে কিছু কিছু আছে। 

বলা বাহুল্য এই পুস্তিকা প্রণয়নে আমার নিজের কোনো কৃতিত্ব 
নাই। সরকারী রিপোর্টনমূহ হইতে তথ্য সংগ্রহ করিয়া সেগুলি 
যতদূর সম্ভব বাজাইয়া সাধারণের বোধগম্য সহজ ও সরল ভাষায় 
এই dei লিপিবদ্ধ করিবার চেষ্টা করিয়াছি। এই পুস্তিকার 
কয়েকখানি ছবিও সরকারী রিপোর্ট হইতে গৃহীত । 


E 


এই পুস্তিকায় প্রকাশ করিবার জন্য জনপ্রিয় শ্রদ্ধেয় কবি কাজী 
নজরুল Statt “কচুরিপানার গান” এবং gea শ্রীমান 
পতিতপাবন বন্দ্যোপাধ্যায় “কচুরিপানার ছড়া” রচনা করিয়া 
দিয়াছেন; এইজন্য তাহাদের নিকট আমার আস্তিক কৃতজ্ঞতা 
জানাইতেছি। আশা! করি প্রচারকার্য্যের জন্য গান ও ছড়াটি বাংলার 
পল্লীতে পল্লীতে গীত হইবে । 

আমার দুই কন্যা কুমারী মল্লিকা ও কুমারী যৃথিকার উৎনাহ ও 
সাহায্যেই এই পুস্তিকা রচনা করিতে সক্ষম হইয়াছি। J 

পরিশেষে মাননীয় অর্থসচিব শ্রীযুক্ত শ্যামাপ্রসাদ মুখোপাধ্যায় 
এম্‌-এ, বি-এল্‌, ডি-লিই মহোদয়কে আমার আন্তরিক ও অদধাপূর্ণ 
কৃতজ্ঞতা না জানাইলে কর্ব্যের of থাকিয়া যাইবে। তাহার 
সময়ের অভাব যে কত তাহা সকলেই অবগত আছেন; কিন্তু তাহা 


"ës তিনি এই পুস্তিকা পাঠ করিয়া এবিষয়ে তাহার আগ্রহ প্রকাশ 
করিয়া আমাকে উৎনাহিত করিয়াছেন । 


বঙ্গীয় পল্লী সংগঠন বিভাগ, 
কলিকাতা 


শ্রীদেবেক্দ্রনাথ মিত্র 
২৫শে মার্চ, ১৯৪২ 


সূচী 


কচুরিপানার গান 
কচুরিপানার সংক্ষিপ্ত ইতিহাস 
কচুরিপানা গাছের ভিন্ন ভিন্ন অংশ 
কচুরিপানার জন্ম, বৃদ্ধি ও বিস্তার 
কচুরিপানার দ্বার! দেশের অনিষ্ট 
অন্যান্য দেশে কচুরিপানা ধ্বংসের চেষ্টা 
বাংলা দেশে কচুরিপানা ধ্বংসের চেষ্টা 
কচুরিপানার জন্ম, বুদ্ধি ও বিস্তার নিবারণ এবং উহা! সমূলে 
ধ্বংসের উপায় 
কচুরিপানা আইনের মোটামুটি কথা 
কচুরিপানার ema ব্যবহার 
কচুরিপানা ধ্বংসের জন্য প্রচার কাঁধ্য 


(এরা) * 


(এরা) 
(এরা) 
(এরা) 
(এরা) 
(এরা ) 
(যত) 
(এরা) 
(এস) 
(এরা ) 
(এরা) 
কাল-__ 
(এর! ) 
(ভাই ) 
(এরে ) 


কচুরিপানা 
গান 
(কাজী নজরুল ইস্লাম ) 


ধ্বংস কর এই কচুরিপানা৷ ! 

লতা! নয়, পরদেশী অন্ুর-ছান! ॥ 
ইহাদের সবংশে কর কর নাশ, 
এদের দগ্ধ ক'রে কর ছাই পাশ, 
জীবনের দুশ মন্‌, গলার ফাস, 
দৈত্যের দাত, রাক্ষসের ডানা ॥ 
ম্যালেরিয়া আনে, আনে অভাব নরক, 
অমঙ্গলের দূত, ভীষণ মড়ক। 

একে একে গ্রান করে নদী ও নালা, 
বিল ঝিল মাঠ ঘাট ডোবা ও খানা ॥ 
বাঙলার অভিশাপ, বিষ, এরা! পাপ, 
সমূলে কচুরিপানা ক'রে ফেলি সাফ, ! 
শ্যামল বাঙ্‌ লা দেশ করিল শ্মশান, 
শয়তানী দূত ছুর্ভিক্ষ-আনা ॥ 

সাপের ফণা এর পাতায় পাতায়, 
রক্ত বীজের ঝাড়, মরিতে না চায় ! 
এরা না মরিলে মোরা মরিব সবাই, 
নিৰ্ম্মল ক'রে ফেল, মেন না মানা ॥ 


কচুরিপানার সংক্ষিপ্ত ইতিহাস 


অষ্টাদশ শতাব্দীতে জার্মানী দেশে একজন মন্ত্র ছিলেন, তাহারই 
নামানুসারে কচুরিপানার বৈজ্ঞানিক নামকরণ হইয়াছে; সেই 
জন্য মনে হয়, সম্ভবতঃ অষ্টাদশ শতাব্দীতেই কচুরিপানার প্রথম 
আবির্ভাব হইয়াছিল; কিন্তু কচুরিপানার আদি জন্মস্থান জার্মানী দেশ 
নহে; দক্ষিণ আমেরিকার অন্তর্গত ব্রেজিল ও ভেনিজুয়েল' নামক এই 
দুই প্রদেশে ইহা প্রথম জন্মলাভ করিয়াছিল । 

কচুরিপানার ফুল দেখিতে অতি সুন্দর এবং ইহা নিঃসন্দেহে বলা 
যায় যে, ইহার ফুলের শৌন্দর্য্যের জন্যই অনেক দেশে ইহা মানুষের 
দ্বারাই প্রথম প্রবর্তিত হইয়াছিল; এবং তাহার ফলে ইহা যে কেবল 
সেই সকল দেশেই ছড়াইয়া পড়িয়াছিল তাহা নহে, অন্তান্য দেশেও 
প্রবেশ লাভ করিয়া উহার বংশবৃদ্ধি করিয়াছিল। উদাহরণ স্বরূপ বলা 
যাইতে পারে যে, উহার ফুলের বাহারে আকৃষ্ট হইয়া ১৮৮৪ খৃষ্টাব্দে 
আমেরিকার যুক্তপ্রাদেশের অন্তর্গত ফ্লোরিডা দেশের অনেকে নিজেদের 
বাড়ীর সন্মুখে সেণ্টজন নদীতে কচুরিপানার গাছ প্রথমে আনয়ন 
করেন ; ইহার দ্বার! কচুরিপানা ও দেশে ক্রমশঃ এত ছড়াইয়! পড়ে 
যে, ১৮৯০ খৃষ্টাব্দে উহ! সেখানকার এক অতি অনিষ্টকর “উৎপাত” 
বলিয়া পরিগণিত হয়। eist হইতে Sei ক্রমশঃ অন্যান্য দেশে 
বিস্তৃত হইয়া পড়ে; ১৮৯৫ বালে অস্ট্রেলিয়ার কুইল্সল্যাণ্ডে ১৯০৮ 
সালে কোচিন চীনে এবং ১৯১৩ সালে ত্রন্মাদেশে Zei সর্প্রথম 
ব্যাপকভাবে দেখা দেয়। এই সকল দেশ ছাড়া ইহা ও সময়ে সুমাত্ৰা, 
"Tei শ্যাম, মালয় প্রভৃতি দেশে ক্রমশঃ বিস্তার লাভ করিয়াছিল । 

১৯১৪ বালে বাংলা দেশে কচুরিপানা ব্যাপকভাবে প্রথমে দেখা 
দেয় এবং উহার দ্বারা যে দেশের কৃষি, স্বাস্থ্য, ব্যবসা, বাণিজ্য ইত্যাদির 
প্রভূত ক্ষতি হইতেছে, এ সময়েই তাহা সাধারণের দৃষ্টি আকর্ষণ করে ; 
কিন্তু ইহার অনেক পূর্বেই যে অনেক স্থানের খাল, নালা ইত্যাদি 


কচুরিপানা ৩ 


কচুরিপানার দ্বারা আবৃত হইয়া পড়িয়াছিল এবং তাহাতে নৌকা 
চলাচলের অসুবিধা হইতেছিল, তাহার অনেক প্রমাণ পাওয়া যায় ; 
বেঙ্গল ক্যানিং এণ্ড কণ্ডিমেণ্ট কোম্পানীর ম্যানেজার শ্রীযুক্ত ক্ষিতীশ 
চন্দ্র চক্রবর্তী বলেন যে, ১৯০৮ সালে ঢাকা জেলার ষোলঘর গ্রামের 
খাল কচুরিপানার দ্বারা এত আবদ্ধ হইয়া পড়িয়াছিল যে উহাতে নৌকা 
চলাচল অসম্ভব হইয়া উঠিয়াছিল। স্থানীয় যুবক সমিতি মাঝে মাঝে 
এ খাল হইতে কচুরিপানা উঠাইয়া এ খাল পরিষ্কার করিতেন; 
ক্ষিতীশবাবুও এই কাজ নিজ হস্তে করিয়াছেন । কচুরিপানা এ দেশে 
ঠিক কখন প্রবেশ লাভ করিয়াছিল তাহ! বলা যায় না; তবে রয়েল 
বোটানিক গাডেনের খাতা-পত্র হইতে জানা যায় যে, ১৯০২ সাল 
হইতে ১৯০৫ সালের মধ্যে শিয়ালদহের নিকটবর্তী দমদম, এবং 
হাওড়ার নিকটবর্তী লিলুয়া প্রভৃতি স্থানে রেল লাইনের উভয় দিকের 
খানা খন্দে কচুরিপানা প্রচুর পরিমাণে বিদ্যমান ছিল। এমন কি 
নারায়ণগঞ্জের ষ্টীমার কোম্পানীর জয়েন্ট এজেন্ট মিষ্টার এ, এল, গডেন 
বলেন যে, Batz কোম্পানীর পুরাতন খাতা পত্রে উল্লিখিত আছে 
১৮৯৮ কি ১৮৯৯ সালে বাংলা দেশের তখনকার ছোটলাট স্যার 
জন উভবার্ণ ্টীমারযোগে যখন বিলপথে যাঁইতেছিলেন, তখন ঘন 
কচুরিপানার eg তাহার Boa চালানো অসম্ভব হইয়া পড়িয়াছিল এবং 
উহা! পরিষ্কার করিয়া তবে Boa চালাইতে পারা গিয়াছিল। . 

কচুরিপানাকে স্থানে স্থানে “মগ্যান পানা” এবং "ergin পানা” 
বলে; এই ছুই নামের পশ্চাতেও একটু ইতিহাস আছে । নারায়ণ- 
গঞ্জে জর্জ মর্গান নামে এক সাহেব নাকি কচুরিপানার সৌন্দর্ষ্যে মুগ্ধ 
হইয়া ১৯০৫ কিম্বা ১৯০৬ সালে কলিকাতার নিকটবর্তী বালিগঞ্জের 
কোনো! পুক্ষরিণী হইতে উহার কয়েকটি গাছ সংগ্রহ করিয়া নারায়ণগঞ্জে 
ভাঁহার পু্ষরিণীতে প্রথম স্থাপিত করেন, এবং তথা হইতেই উহা বংশ 
বিস্তার করিয়া প্রথমে পূর্বববঙ্গে এবং পরে সমস্ত বঙ্গদেশে বিস্তৃত হইয়া 
পড়ে। এই জন্য অনেকে ইহাকে এখনও মরগ্যান সাহেবের বোকামি’ 
আখ্যা দিয়া থাকেন। _ 


৪ ) কচুরিপানা 


পূর্বেই বলা হইয়াছে যে, বিগত ১৯১৪ নালে কচুরিপানা আমাদের 
দেশে: ব্যাপকভাবে দেখা দিয়াছিল এবং সেই সময় হইতেই ইহা 
আমাদের অনেক প্রকারে অনিষ্ট সাধন করিতেছে; ১৯১৪ সালে 
জান্মানীর সহিত ইংরাজদের যে মহাযুদ্ধ হয়, সেই যুদ্ধে আমাদের 
দেশের অনেক ক্ষতি হইয়াছিল এবং আমাদের আরও ক্ষতি করিবার 
জন্যই যে জাৰ্স্মান দেশের লোকেরা আমাদের দেশে কচুরিপানা ছড়াইয়। 
দিয়াছিল, অনেক পল্লীবাসীর মনে এই ধারণা জন্মায় এবং তাহার ফলে 
“জার্মান পানা” নাম প্রচলিত sën পড়িয়াছিল। আবার অনেকের 
মতে কচুরিপানার বৈজ্ঞানিক নাম জার্ম্মান দেশের এক মন্ত্রীর নামের 
সহিত জড়িত আছে বলিয়া উহার নাম “জার্ম্মান পানা” হইয়াছে। 


কচুরিপানা গাছের ভিন্ন ভিন্ন অংশ 


কচুরিপানা জলজ উদ্ভিদ এবং সাধারণতঃ Sei জলেই ভাসে ; তবে 
ইহা ডাঙ্গায় স্যণতসেঁতে ও ভিজা এবং কাদা মাটিতেও জন্মে ৷ 
সাধারণতঃ এত্যেক স্থলজ ও জলজ উদ্ভিদের ন্যায় কচুরিপানার গাছেরও 
পাঁচটি অংশ আছে যথা (১) শিকড়, (২) কাণ্ড, (৩) পাতা, 
(৪) ফুল এবং (৫) ফল। প্রথম চিত্রে এই সকল অংশ পরিক্ষার 
ভাবে দেখা যাইবে । 

সচরাচর জলজ উদ্ভিদের অর্থাৎ পানা জাতীয় গাছের যেমন সরু 


সরু লা লম্বা অনেক শিকড় থাকে, কচুরিপানা গাছেরও সেইরূপ 
শিকড় আছে; স্বাভাবিকরপে কাণ্ডের নিশ্নভাগ হইতেই শিকড়গুলি 
বাহির হয়, এবং শিকড়গুলির চতুদ্দিকে ছোট ছোট অসংখ্য ma 
থাকে ; কচুরিপানার গাছ যখন জলে ভাসে, উহার ফুল ফুটিবার 
সময় জলের গভীরতা এমন কি ছুই হাতের উপর হইলেও উহার 
শিকড়গুলি জলের নীচে চলিয়া! যায় এবং মাটিতে প্রবেশ করে; 
ইহা অপেক্ষা জলের গভীরতা বেশী হইলে শিকড়গুলি জলেই ভাসিতে 


কচুরিপানার বিভিন্ন অংশ সমূহ 


কচুরিপানা ৫ 
থাকে । যে সকল পানা ভাঙ্গায় কাদা মাটিতে উৎপন্ন হয় তাহাদের 
শিকড় স্বাভাবিক ভাবে মাটির মধ্যে চলিয়া যায়। 

কচুরিপানার কাণ্ড খুব ছোট ; যখন জলে উৎপন্ন হয়, কাণ্ডটি 
জলের নীচে থাকে, ডাঙ্গায় উৎপন্ন হইলে Sei প্রায় মাটির মধ্যেই 
থাকে । কাণ্ডটির উপরিভাগে চারিদিক হইতে পাতা 'বাহির হয় 
এবং কাগুটি পাতাগুলির গোড়ার দ্বারা ঢাকা থাকে । কচুরিপানার 
পাতার কৌটা] বা ভাটা খুব লম্বা এবং উহার ফলকও খুব চওড়া; 
যে বরকল কচুরিপান। জলে ভাসে তাহাদের পাতার কৌটা বায়ুপূৰ্ণ 
ব্লাডারের’ aa ফাঁপা হয়; ইহার জন্য কচুরিপানা অতি সহজে 
জলে ভাসিয়া থাকিতে পারে; যে সকল কচুরিপানা Sieg 
কাদায় উৎপন্ন হয়, তাহাদের পাতার বৌটা এরূপ ফাঁপা 
হয় না। E 

কচুরিপানার গাছের অগ্রভাগে একটি লম্বা দণ্ডের উপর উহার 
ফুল বাহির হয় ; একটি দণ্ডে সাধারণতঃ ৮টি হইতে ১৪টি ফুল হয়; 
ফুলগুলির বৌটা থাকে না; সাধারণতঃ প্রত্যেক গাছের ফুলের চারিটি 
অংশ থাকে, যথা পুষ্পচ্ছদ ( যাহা ফুলের পাপড়িগুলির তলদেশ ঘিরিয়া 
থাকে), পুষ্পমুকুট (সাধারণ কথায় যাহাকে ফুলের পাপড়ি 
বলে) পুরুষ কেশর এবং স্ত্রী কেশর বা গর্ভকেশর। কচুরি- 
পানার ফুলের dien ও পুষ্পমুকুটের মধ্যে বিশেষ কোন 
পাৰ্থক্য নাই । 

যেমন সব ফুলেরই পুরুষ কেশরের পরাগ বা রেণু গর্ভকেশরে প্রবেশ 
করিলে ফল ও বীজ উৎপন্ন হয়, কচুরিপানার ফুলেও তাহাই হয়; 
সাধারণতঃ মৌমাছি জাতীয় পতঙ্গ এবং বাতাসের দ্বারাই পুরুষ 
কেশরের রেণু গর্ভকেশরে স্থানান্তরিত হয়॥ এক একটি ফলে 
অনেকগুলি বীজ থাকে ; ফলের এবং বীজের আকার খুব ছোট এবং 
বীজের আবরণ খুব শক্ত হয় । এই সম্বন্ধে পরের অধ্যায়ে বিস্তারিত 


ভাবে,বলা হইবে । 


৬ কচুরিপানা 
কচুরিপানার জন্ম, বৃদ্ধি ও বিস্তার 


যেমন অনেক প্রকারের স্থলজ ও জলজ উদ্ভিদের বীজ এবং কাণ্ড, 
উভয় অংশ হইতেই নূতন গাছ উৎপন্ন হয়, সেইরূপ কচুরিপানারও 
বীজ এবং কাণ্ড হইতে নৃতন গাছ জন্মে; তবে যে নকল কচুরিপানা 
জলে ভাসে তাহাদের কাণ্ড হইতেই অতি অধিক ও দ্রুত গতিতে নূতন 
গাছ জন্মে । আমাদের দেশের আবহাওয়ার জন্য বীজ হইতে অতি 
সামান্য পরিমাণেই নূতন গাছ উৎপন্ন হয়। এই স্থলে ইহাও মনে রাখা 


দরকার যে, সাধারণতঃ যে সকল গাছের কাণ্ড হইতে অধিক পরিমাণে 
নুতন গাছ জন্মায় তাহাদের বীজ কম উৎপন্ন হয় 


কাণ্ড হইতে কি ভাবে den গাছ উৎপন্ন হয় 


কচুরিপানার গাছের কাণ্ডের - সহিত উহার পাতাগুলি যেখানে 
সংলগ্ন থাকে, এইরূপ প্রত্যেক স্থান অর্থাৎ গাট হইতে একটি ছোট 
কুঁড়ি বাহির হয়; ইহা ফুলের কুঁড়ি নহে; একটি নূতন গাছের কুঁড়ি, 
অর্থাৎ এই কুঁড়িটি ফুটিলে উহা হইতে একটি নূতন ও পৃথক গাছ উৎপন্ন 
হয় ; ঝুঁডিটি প্রথম যখন বাহির হয়, উহার জন্মস্থানে অর্থাৎ পাতার ও 
কাণ্ডের সংযোগ স্থলেই আটকাইয়| থাকে; কিন্ত কুঁড়িটি ক্রমশঃ 
যখন বড় হইতে থাকে, তখন উহার একটি কৌটা হয়, এবং কৌটাটি 
ক্রমে ক্রমে বাড়িয়| ৭৮ ইঞ্চি লম্বা হয়; ইহার ফলে কুঁড়িটি বৌটা 
সমেত কচুরিপানার মূল-গাছ হইতে দূরে রিয়া" যায় এবং খুব Sa 
শীঘ্র বড় হইতে থাকে ও উহা হইতে কাণ্ড ও পাত! বাহির হয়। 
বোটার দ্বারা কুঁড়িটি যখন মূল গাছ হইতে দূরে সরিয়া যায়, তখন 
উহার তলদেশ হইতে শিকড়ও বাহির হয়; পরে মূল গাছ হইতে 
বৌটাটি ভাঙ্গিয়া গেলে, উহা শিকড় কাণ্ড ও পত্ৰগুচ্ছ সমেত একটি 
পৃথক নূতন গাছে পরিণত হয়। দ্বিতীয় চিত্রে Sei, দেখা 
যাইবে । এক একটি কচুরিপানা গাছের কাণ্ডের চারিদিকে 


কাণ্ডের ও পাতার সংযোগ স্থলের কুঁড়ি হইতে নূতন গাছের জন্ম 


কচুরিপানা ৭ 


কাণ্ড ও পাতার সংযোগ স্থলে কড়ি উৎপন্ন হয় এবং উহারা 
প্রত্যেকে উপরোক্ত ভাবে এক একটি পৃথক গাছে পরিণত 
হয় ও জলে ভাসিতে থাকে। পূর্ব্বেই বলা হইয়াছে যে, কচুরিপানা 
যখন জলে ভাসে তখন উহার পাতার ড টা বাবুপুর্ণ “ব্ল্যাডারের” মত হ্ষীত 
আকারের হয় এবং নেই জন্য উহা জলে অনায়াসে আশ্চর্য্যরূপে 
ভাসিতে পারে ; উহার চওড়া পাতাও নৌকার পালের মত কাজ করে ; 
সুতরাং একটু বাতাসে কিম্বা জ্রোতে উপরোক্ত ভাবে উৎপন্ন এক একটি 
গাছ অনায়াসেই বহুদূরে ভাসিয়া যাইতে পারে এবং যেখানে ভাসিয়া 
যায়, সেখানে নিজেদের বংশবৃদ্ধি করিয়া বিস্তৃত হইয়া পড়ে । এই ভাবে 
কচুরিপানার বংশ বিস্তার এত দ্রুত গতিতে হয় যে, কচুরিপানার কাণ্ডের 
একটি ছোট্ট টুকরা বা অংশ হইতে এক বৎসরের মধ্যে দশহাজার 
বর্গগজ ব্যাপী কচুরিপানার ঘন: দল SÉ হইতে পারে। 

কচুরিপানার কাণ্ড বৃষ্টিশৃন্ত বা নীরন আবহাওয়া অনায়াসে 
দীর্ঘকাল সহা করিতে পারে; এইরূপ নীরস আবহাওয়ায় কাওটি মরিয়া 
গিয়াছে মনে হইলেও উহার জীবনীশক্তি বেশ সতেজ থাকে এবং 
অল্প একটু রস পাইলেই উহা হইতে আবার নূতন গাছ জন্মে। 

বৌটা ভাঙ্গিয়া যে নকল নৃতন গাছ মূল গাছ হইতে বিচ্ছিন্ন হইয়া 
যায় না, তাহারাও মূল গাছটিকে ঘিরিয়া উপরোক্ত ভাবে বংশ বিস্তার 
করিতে থাকে এবং ইহার ফলে মূল গাছের চারিদিকে এত ঘন কচুরি- 
পানার গাছ জন্মায় যে, অবশেষে মূল গাছটি চাপা পড়িয়া মরিয়া যায়। 
এইরূপ ঘন কচুরিপানার দলও একস্থান হইতে অন্তস্থানে ভাগিয়া যায় 
এবং যেখানে যায় সেখানে উহা বংশ বিস্তার করিতে থাকে। 


বীজ হইতে কি প্রকারে বংশ বৃদ্ধি হয় 


সাধারণতঃ বৎসরে দুইবার কচুরিপানার ফুল হয় । একবার চৈত্র 
মাসের মাঝামাঝি হইতে বৈশাখ মাসের শেষ পর্য্যন্ত, আর একবার 
শ্রাবণ মাসের মাঝামাঝি হইতে অগ্রহায়ণ মাসের শেষ পর্য্যন্ত; 
তবে বর্ষার সময়েই উহার ফুল অতি অধিক পরিমাণে ফুটিয়া থাকে; 


৮ কচুরিপানা 

আবার কোনো কোনো স্থানে কখনও কখনও বৎসরের অন্য সময়েও 
ইহার ফুল হয়। ভোর বেলায় সূর্য্য ওঠার সঙ্গে সঙ্গে ইহার ফুল 
ফুটিযা থাকে; মেঘলা বা বৃষ্টির দিনে একটু দেরীতে কোটে। ফুলগুলি 
ফুটিবার পর ২৪ ঘন্টার মধ্যে শুকাইয়া যায় । 

Je বলা হইয়াছে যে, গাছের অগ্রভাগে একটি দণ্ডের উপর 
কচুরিপানার ফুল উৎপন্ন হয়। জলের উপরে ফুলের পুরুষ কেশরের 
পরাগ গর্ভ কেশরে প্রবেশ করিলে এবং ফুলগুলি শুকাইয়! যাইবার 
পর, ফুল সমেত দণ্ডটি বীকিয়া জলের নীচে চলিয়া যায় এবং 
জলের গভীরতা কম হইলে কিন্বা ভাঙ্গায় কাদা মাটিতে উৎপন্ন 
হইলে Sei মাটিতে ঢুকিয়া যায়। জলের নীচেই ফুল হইতে ফল 
ও বীজ উৎপন্ন হয়। দণ্ডের সব ফুলের পরাগ গর্ভ কেশরের সহিত 
মিশ্রিত হয় না, আবার যাহাদের হয় তাহাদের মধ্যে অনেক ফুল 
হইতে ফল ও বীজ উৎপন্ন হয় না এবং আবার সব ফলের সকল 
বীজ হইতে অঙ্কুর বাহির হয় ai যদিও সাধারণতঃ জলের নীচেই 
ফল ও বীজ উৎপন্ন হয়, কখনও কখনও উপযুক্ত আবহাওয়ায় 
জলের উপরেও ফুল হইতে ফল ও বীজ জন্মায়। d 

জলের নীচে ফলগুলি পাকিয়া যখন ফাটিয়া যায়, উহাদের 
ভিতরের বীজ জলের মধ্যে ছড়াইয়! পড়ে এবং বীজগুলি জলের 
অপেক্ষা ভারী বলিয়া জলের নীচে মাটিতে যাইয়া পড়ে। এই স্থলে 
মনে রাখা দরকার যে, বৃষ্টিপাত ও বায়ুর আর্ডতার উপর কচুরি- 
পানার ফুল হইতে ফল ও Ze উৎপাদন নির্ভর করে এবং বৎসরের 
যে কোনো সময় ফুল ফুটুক না কেন, বাংলা দেশে সাধারণতঃ কেবল 
আশ্বিন মানের মাঝামাঝি হইতে অগ্রহায়ণ মাসের মাঝামাঝি পর্য্যন্ত 
যে সকল ফুল ফোটে, নেই সকল ফুল হইতেই ফল ও বীজ 
উৎপন্ন হয়। 

কটুরিপানার বীজ অন্ততঃ ছয় মাস Den অবস্থায় থাকে 
অর্থাৎ উপযুক্ত আবহাওয়াতেও ছয় মাসের মধ্যে বীজ হইতে অঙ্কুর 
বাহির হয় না; ছয় মাসের পরও যে ইহা হইতে অঙ্কুর বাহির 


কচুরিপানা 5 
হইবে সে সম্বন্ধেও কোনো নিশ্চয়তা নাই। উপযুক্ত আলো, উত্তাপ, 
বাতাস ও রস পাইলেই ইহা অন্কুরিত হয় ; কিন্তু ইহা জলের নীচে 
মাটির মধ্যে আবদ্ধ থাকে বলিয়া সহজে উপযুক্ত আলো, বাতাস, উত্তাপ 
ও রস পায় না; তবে কচুরিপানার বীজের জীবনীশক্তি খুব বেশী; 
ইহা মাটির মধ্যে পাঁচ বৎসর পর্য্যন্ত চাপা পড়িয়া থাকিলেও ইহার 
জীবনীশক্তি নষ্ট হয় না; অর্থাৎ উপযুক্ত আলো; বাতাস, উত্তাপ 
ও রস পাইলে পাঁচ বৎসরের পুরাতন বীজ হইতেও নূতন গাছ 
উৎপন্ন হইতে পারে। সাধারণতঃ পাঁচ বৎনরের পর বীজের 
জীবনীশক্তি নষ্ট হইয়া যায়। 

কচুরিপানার বীজের শক্ত আবরণের জগ্য এবং উহা! যখন জলের 
নীচে মাটির মধ্যে থাকে, তখন উহার মধ্যে প্রাধানতঃ উপযুক্ত 
পরিমাণ বাতাস ঢুকিতে পারে না বলিয়াই Zei হইতে সহজে অঙ্কুর 
বাহির হয় না; খোল! জায়গায় বীজ eg হইবার পর খোলা 
বাতাস, উপযুক্ত রস ও উত্তাপ পাইলে উহা হইতে অঙ্কুর 
বাহির হয়। 

যে সকল জলাশয়ে. কচুরিপানা উৎপন্ন হয়, গ্রীষ্মকালে সেই 
জলাশয়গুলি যখন একেবারে শুকাইয়া যায়, উহাদের মাটির উপরিভাগে 
যে সকল বীজ পড়িয়া থাকে সেই সকল বীজও শুকাইয়া যায় 
এবং তখন বীজের মধ্যে উপযুক্ত পরিমাণ বাতানও প্রবেশ করে; 
তাহার পর বৃষ্টি হইলে মাটি ধুইয়া বীজ আরও অনাবৃত হইয়া 
পড়ে এবং আরও শুকাইয়া যায়; এবং পরে উপযুক্ত রস পাইয়া 
উহা অস্কুরিত হয় ॥ মাটির নীচে যে সকল বীজ পড়িয়া থাকে তাহারা 
এইরূপ শুকাইয়া যায় না এবং উপযুক্ত আলো ও বাতাসের অভাবে 
অঙ্কুরিত হয় না। এই স্থলে বিশেষভাবে মনে রাখিতে হইবে যে, 
মাটির তলদেশের বীজগুলি পাচ বৎসর পর্যন্ত বাঁচিয়া থাকে এবং 
উহার! বৎসরের পর বংসর ক্রমে ক্রমে যখন জলাশয়ের মাটির 
উপরিভাগে আনে এবং জলাশয় যখন শুকাইয়া যায় তখন উহারা 
অঙ্কুরিত হয়; এই কারণে বীজ হইতে চারা গাছের জন্ম সম্বন্ধে 


১০ কচুরিপানা 


দীর্ঘকাল সতর্ক দৃষ্টি রাখিতে হয়। তৃতীয় চিত্রে বীজ হইতে নূতন 
গাছের জন্ম দেখা যাইবে । 

যে সকল জলাশয়ের পাড় খুব উচু ও খাড়া উহার! বৃষ্টির 
জলে শীত্রই পরিপূর্ণ হইয়া যায়। এই সকল জলাশয়ের ভলদেশের 
মাটিতে আবদ্ধ বীজ হইতে চারা গাছ বেশী পরিমাণে উৎপন্ন হয় 
নাঃ কারণ তখন বীজগুলি আবার অধিক পরিমাণ জলের তলায় 
ঢাকা পড়ে এবং উপযুক্ত বাতাস পায় না। যে সকল জলাশয়ের 
পাড় ঢালু, সেই সকল জলাশয়ে বৃষ্টির জল ছড়াইয়া৷ পড়ে এবং তত 
গভীর হয় না; সেইজন্য এই সকল জলাশয়ের তলদেশের মাটিতে 
বিক্ষিপ্ত বীজ হইতে অধিক পরিমাণে চারা গাছ উৎপন্ন হয়। সুতরাং 
শু জলাশয়ে প্রচুর পরিমাণে জল ঢুকাইয়া বীজ হইতে চারার 
উৎপত্তি অনেক পরিমাণে হ্রাস করা যাইতে পারে। 

বীজ অঙ্কুরিত হইবার পর উপযুক্ত সময়ে প্রচুর পরিমাণে জল 
পাইলে এবং মাটি উর্বর হইলে কচুরিপানার গাছ অতি দ্রুতগতিতে 
বাড়ে এবং খুব তেজালে৷ হয়; এইরূপ ক্ষেত্রে ইহাদের পাতাগুলি 
উপর দিকে লম্বা হয়; কিন্ত জলের অভাব ঘটিলে এবং মাটি উর্বর 
না হইলে উহাদের পাত৷ সমান্তরালভাবে ছড়াইয়া পড়ে। যে 
সকল গাছের পাতা উপর দিকে লঙ্বা হয়, কেবল সেই নকল গাছই 
মাটি হইতে শিকড় ছি'ডিয়া জলের উপর ভাসিয়া ওঠে এবং যে 
সকল গাছের পাতা অমান্তরালভাবে ছড়াইয়া পড়ে, তাহারা সাধারণতঃ 
জলের উপর ভাসিয়া ওঠে না; কদাচিৎ খুব দেরীতে ভাসিয়া ওঠে। 


পর্য্যন্ত এবং অপরাহ্ণ ৪টা 


Ta বলা হইয়াছে যে যদিও কচুরিপানা জলজ উদ্ভিদ, ইহা 
ডাঙ্গাতেও উৎপন্ন হয়; যে সকল জলাশয়ের জল একেবারে শুকাইয়া 
যায়, সেই সকল জলাশয়ের মাটিতে কেবলমাত্র প্রাণধারণের উপযুক্ত 
রস থাকিলেই Set অনায়াসে বাচিয়া থাকিতে পারে। মাটি যতই 


তৃতার় চর 

কচুরিপানার বীজ উৎপাদন ও 29 হইতে বংশ বিস্তারের বিভিন্ন স্তর 
(ক) কচুরিপানা dee পরাগ সংযোগের গর জলের ভিতর প্রবেশ করিয়াছে; (৫ কচুরি- 
পানার ফল (গ) বীজ; (ঘ) বীজ হইতে অনুর বাহির হইতেছে; (ড) "ën: 
(5) অসুরের তৃতীয় স্তর; (ছ) কাদায় আবদ্ধ অবস্থায় চারা গাছের বৃদ্ধি; (জ) চারা গাছ 
বড় হওয়। এবং উহার কাও হইতে নূতন গাছের উৎপত্তি । 


কচুরিপানা ১১ 


শুফ হইতে থাকে গাছের শিকড় ততই লম্বা হইয়া মাটির মধ্যে 
ঢুকিয়া যায়; এইরূপ ক্ষেত্রে এবং জলাশয়ের পাড়ের মাটিতে যে 
সকল গাছ জন্মে লাঙ্গল দিয়া-তাহাদের উঠাইয়া পচাইয়া বা পোড়াইয়া 
বা গর্তে পুঁতিয়। মারিয়া ফেলা যায়। 

জলাশয় যখন শুকাইয়া যায়, উহার কাদার উপর পশু পক্ষী 
চরিয়া বেড়াইলে উহাদের পায়ে অনেক বীজ আটকাইয়া যায় এবং 
ইহার দ্বারা তাহারা এক স্থান হইতে অন্য স্থানে ছড়াইয়া পড়ে 
ও উপযুক্ত আবহাওয়ায় তাহা হইতে নূতন গাছ উৎপন্ন হয়। 
কোনে! কোনে! বিশেষজ্ঞ বলেন যে, পাখীর পায়ে যদি বীজ আটকাইয়া 
থাকে, উহা উড়িয়া যাইবার সময় খোলা বাতাস পাইয়া সেই বীজের 


অঙ্কুর উৎপাদনের শক্তি বাড়ে। 


কচুরিপানার দ্বারা দেশের অনিষ্ট 
কচুরিপানা আমাদের দেশের যে কত বড় ও কী ভীষণ শক্ৰ 
হইয়া দীড়াইয়াছে এবং এই শত্রু গত ২৮ বৎসর যাবৎ কতপ্রকারে 
যে আমাদের অনিষ্ট সাধন করিতেছে তাহা আর বিশেষ করিয়া 
 বলিবার প্রয়োজন নাই; বিশেষতঃ যাহার! পূর্ববঙ্গ ও উত্তর বঙ্গের 
গ্রামে বাস করেন, তাহারা সকলেই ইহা হাড়ে হাড়ে বুঝিতেছেন। 
বাস্তবিক পক্ষে কচুরিপানার দ্বারা আমাদের দেশের যে পরিমাণ 
আধিক ক্ষতি হইয়াছে ও হইতেছে তাহা হিসাব করিলে কোটি 
কোটি টাকায় পরিণত হইবে । মোটকথা! কচুরিপানা আমাদের 
“জীবন মরণ” সমস্যা হইয়া দাড়াইয়াছে। কচুরিপানা কত প্রকারে 
আমাদের ক্ষতি করিতেছে নিয়ে মোটামুটি ভাবে বলা হইল £- 
(ক) ক্ৃবিকার্ধ্যের অবনতি 8 
(১) কচুরিপানার দ্বারা ধানের ক্ষতিই সর্ব্বাপেক্ষা অধিক 
পরিমাণে হয়। কচুরিপানার ঘনদল ভাঁসিতে ভাসিতে 
যখন ধান ক্ষেতে আসিয়া, পড়ে তখন ধানের সরু সরু 


কচুরিপানা 
নরম গাছগুলি উহার আক্রমণ মোটেই প্রতিরোধ 
করিতে পারে না; ফলে ধান ক্ষেতের উপর কচুরিপানার 
ঘন দল বিস্তৃত হইয়া পড়ে এবং উহার চাপে ক্ষেতের 
সম্পূর্ণ ফসল নষ্ট হইয়া যায় ; অনেক সময় দেখা গিয়াছে 
যে পাকা আউস ধানও এইভাবে কচুরিপানার দ্বারা সম্পুর্ণ 
নষ্ট হইয়া যায়; ইহাকেই বলে ‘পাক! ধানে মই দেওয়া ৷’ 
যে সকল স্থানে প্রতি বৎসর কচুরিপানার দ্বারা এইরূপে 
ধান ক্ষেত নষ্ট হইবার আশঙ্কা আছে, সেই নকল স্থানের 
কৃষকেরা ধানের চাষ করিতে আর সাহস পান না; এমন 
অনেক জমি আছে যাহাতে ধানের চাঁষ করা ছাড়া আর 
কোন ফসলের চাষ করা যায় না; সুতরাং কচুরিপানার 
উপদ্রবের জন্য এই সকল জমি প্রায় পতিত’ অবস্থায় 
পড়িয়া থাকে । 

(২) কচুরিপানা পাটেরও ক্ষতি করে; দেরীতে পাট বোনার 
ফলে পাট গাছ যখন ছোট থাকে তখন বন্ঠার জলের সঙ্গে 
কচুরিপানার ঘন দল পাট ক্ষেতে প্রবেশ করিয়া ধানের মতই 
উহাকে চাপিয়া নষ্ট করিয়া দেয় ; তবে পাট গাছ বড় হইলে 
উহার! উহাদের শক্ত ভাঁটার দ্বারা কচুরিপানার আক্রমণ ` 
প্রতিরোধ করিতে পারে এবং ইহার জন্যই কচুরিপানা 
পাটের তত বেশী ক্ষতি করিতে পারে না । 

(৩) পাট ও ধান ছাড়া কচুরিপানার দ্বারা অন্যান্য বর্ধাকালের 
ফসলেরও ক্ষতি হয়, যেমন-_লঙ্কা, বেগুন, আদা, হলুদ, দেশী 
শাকসজী ইত্যাদি; যদিও এই সকল ফসল Er জমিতে 
উৎপন্ন হয়, তথাপি যে বৎসর বন্য! খুব বেশী হয় এবং উঁচু 
জমি ছাপাইয়! পড়ে, সেই বৎসর বন্যার সঙ্গে সঙ্গে কচুরিপানা! 
ক্ষেতে প্রবেশ করিয়া এই সকল ফসলেরও ক্ষতি করে । 

- (৪) আমাদের দেশে পশুখাছের জন্য জলা জমিতে অনেক 
প্রকারের ঘাস উৎপন্ন হয়, কচুরিপানার আক্রমণে এই সকল 


কচুরিপানা ১৩ 
ঘাসেরও যথেষ্ট ক্ষতি হয়; ইহার ফলে পশুখাঘ্যের অভাব 
ঘটে। 

(৫) এমন অনেক জমি আছে যাহার উপর কচুরিপানার দল 
এত ঘন ও বিস্তৃত ভাবে ছড়াইয়! পড়িয়াছে যে, সেই সকল 
জমি চাষের অনুপযুক্ত হইয়া পড়িয়াছে ; বিল অঞ্চলের 
অনেক জমি এই কারণে পতিত পড়িয়া আছে।, 


€খ) মৎস্তের ক্ষতি ঃ 


যে সকল পুকুরে বা অন্য জলাশয়ে কচুরিপানা ঘনভাবে 
বিস্তৃত হইয়া পড়ে, সেই সকল পুকুর বা জলাশয়ের মাছ 
বড় হইতে পারে না; কাজে কাজেই মাছের ওজন কম হয় 
এবং তাহার দামও কম পাওয়া যায়। ইহা ছাড়া কচুরি- 
পানার চাপে অনেক স্থানে শ্বান রুদ্ধ হইয়া মাছ মরিয়াও 
যায়। 

(গ) ব্যবসা বাণিজ্যের অন্থুবিধা ৪ 
আমাদের দেশে জল-পথেই কৃষিজাত পণ্য এবং অন্যান্য 

£ দ্রব্যের আমদানী ও রপ্তানী অধিক পরিমাণে হইয়া থাকে। 
এমন কি পলীগ্রামের হাটে বন্দরে কৃষি-জাত পণ্য ক্রয় 
বিক্রয়ের জন্ত জলপথই একমাত্র উপায় । নদী, নালা, খাল 
ইত্যাদি কচুরিপানার ছারা আবদ্ধ হওয়াতে কৃষিজাত পণ্য 
ও অন্যান্য দ্রব্য আমদানী ও রপ্তানী করিতে, এমন কি 
দৈনন্দিন হাট বাজার করিতেও কত অসুবিধা হইয়াছে তাহা 
ভুক্তভোগী মাত্রেই জানেন। কচুরিপানার দল ঠেলিয়া 
একদিনের পথ যাইতে ২৩ দিন লাগে; অতিরিক্ত পরিশ্রম 
ও খরচের কথা ছাড়িয়া দিলেও পণ্য ক্রয় বিক্রয়ের জন্য 
উপযুক্ত নময়ে উপযুক্ত বাজার পাওয়া যায় না; ফলে 
আর্থিক ক্ষতিও যথেষ্ট হয়। ইহা ছাড়া নাধারণ কাজের জন্য 
জলপথে যাতায়াতেরও যথেষ্ট অসুবিধা হইয়াছে। উদীহরণ 


৯৪ 


কচুরিপানা 
স্বরূপ বলা যাইতে পারে যে, অনেক নময়ে কঠিন রোগের . 
জন্য চিকিংসকও সময় মত আনিতে পার! যায় না; ইহার 
ফলে রোগী মারা যায়। কচুরিপান৷ ঠেলিয়া যাইতে সময় 
লাগে বলিয়া! চিকিৎসককে পারিশ্রমিকও বেশী দিতে হয়। 


(ঘ) অনেক খাল, নালা, বিল ইত্যাদি যাহা পুর্বে জলপথ 


হিসাবে সহজে ব্যবহার করা যাইত, কচুরিপানার দ্বারা তাহা 
এখন একেবারে বুজিয়া গিয়াছে; ইহাতেও যাতায়াতের 
অসুবিধা খুব বেশী হইয়াছে । 


(ঙ) স্বাস্থ্যের অবনতি ঃ 
(১) কচুরিপানার দ্বারা আবদ্ধ জলাশয়ের দূষিত জল পান 


(২) 


Lei 


(৫) 


করিতে হইতেছে। 
কচুরিপানার ঘন দলের মধ্যে ম্যালেরিয়া বহনকারী মশা 
ও অন্যান্য রোগের জীবাণুর উৎপত্তি দ্বারা দেশে ম্যালেরিয়া 
ও অন্যান্য রোগের প্রাদুর্ভাব বাড়িয়াছে। 

কচুরিপানার আবেষ্টনীর মধ্যে ঘর ও বসতির আবহাওয়া 
অস্বাস্থ্যকর হইয়া উঠিয়াছে। সাপের প্রাছুর্ভাবও বাড়িয়াছে। 

কৃষিকার্য্যের অবনতির জন্য date স্বাস্থ্যের ক্ষতি 
হইতেছে। এই aas মাছের কথাও বলা যাইতে 
পারে; মাছ আমাদের সর্ধাপেক্ষা পুষ্টিকর খাদ্য ; কিন্তু 
কচুরিপানার জন্য পূর্বের মত সহজে মাছ ধরিয়া খাওয়া 
অসম্ভব হইয়া পড়িয়াছে ; সুতরাং ইহাতে দেশের লোকেদের 
পুষ্টি নাধনেও ব্যাঘাত ঘটিয়াছে। 

কৃষিকার্ধ্য ও ব্যবসাবাণিজ্যের অবনতির জন্য আর্থিক বট 
যথেষ্ট বাড়িয়াছে, তাহার ফলে উপযুক্ত অন্ন ও বস্ত্রের অভাব 
ঘটিয়াছে এবং চিকিৎসার ব্যয় বহন করাও অসম্ভব হইয়! 
পড়িয়াছে; সুতরাং কচুরিপানা আমাদের “জীবন মরণ” 
সমস্ত! হইয়া উঠিয়াছে। 

অন্যান্য দেশে কচুরিপানা ধ্বংসের চেষ্টা 


অন্যান্য দেশে যখন হইতে কচুরিপানা ব্যাপকভাবে দেখা দিয়াছে, 
তখন হইতেই উহাকে বিনাশ করিবার জন্য অনেক চেষ্টা চলিতেছে। 
কিন্তু দুঃখের বিষয় আজ পর্য্যন্ত কোনো দেশেই কোনো চেষ্টা zt 
রূপে সফল হয় নাই; তবে উহার ফলে এঁ সকল দেশে কচুরি- 
পানার বিস্তার অনেক পরিমাণে কম হইয়াছে, এবং সঙ্গে সঙ্গে 
দেশের ক্ষতির পরিমাণও হাস পাইয়াছে। 

কোন্‌ কোন্‌ দেশে কি কি উপায় অবলম্বন করিয়া কচুরিপানা 

ধ্বংসের চেষ্টা ও উহার বিস্তার নিবারণ করা হইয়াছিল ও হইতেছে 
তাহ! নিয়ে বংক্ষেপে বলা হইল £_ 

(ক) আমেরিকার যুক্তরাষ্ট্র একটি aan সাহায্যে ঘন কচুরি- 
পানার দল কাটিয়া উহাকে জলের উপর দিয়া টানিয়া 
আনিয়া সমুদ্রে ভাসাইয়া দিবার ব্যবস্থা অবলম্বন করা 
হইয়াছিল, কারণ সমুদ্রের লোণাজলে কচুরিপানা মরিয়া 
যায়; কিন্ত যখন নদীতে প্রবল স্রোত থাকে, কেবল ‘তখনই 
এইরূপে কচুরিপানা সমুদ্রে ভাসাইয়। দেওয়ার স্থুবিধ| হয়; 
Sei ছাড়া কচুরিপানার দলকে টানিয়া লইয়। যাইবার সময় 
পথে অনেক কচুরিপানা বিক্ষিপ্তভাবে পড়িয়া থাকে এবং 
তাহা হইতে আবার নূতন নূতন গাছ উৎপন্ন হইয়া উহা 
পরিষ্কত নদী নালাকে আৰুত করিয়া ফেলে ; এই কারণে 
সেখানে এই উপায়ের দ্বারা কটুরিপানাকে সম্পূর্ণরূপে 
বিনাশ করা সম্ভবপর হয় নাই। 

উপরোক্ত উপায় ছাড়া স্থানে স্থানে বেড়া দিয়া কচুরি- 
পানাকে আটকাইয়া রাখিবার ব্যবস্থাও অবলম্বন করা 
হইয়াছিল ; এবং যদিও এই উপায় কতকটা৷ কাধ্যকরী 


হইয়াছিল, তথাপি উহার দ্বারাও সম্পূর্ণরূপে কচুরিপানার 

কচুরিপান! 

বিস্তৃতি নিবারণ করিতে পারা যায় নাই; আবদ্ধ স্থান 
হইতে কচুরিপানা এদিকে ওদিকে ছড়াইয়া পড়িয়া পুনরায় 
নিজেদের বংশবৃদ্ধি করিয়া জলাশয় ভরিয়া,ফেলিত। 

বড় বড় নৌকার পশ্চাতে “রোলার” লাগাইয়া A 
“রোলারের” সাহায্যে কচুরিপানা চুর্ণ বিচুর্ণ করিবার 
উপায়ও অবলম্বন করা হইয়াছিল; কিন্তু উহার দ্বারাও 
বিশেষ ফল পাওয়া যায় নাই । কচুরিপানার গাছের উপর 
রাসায়নিক পদার্থ ছিটাইয়! উহাকে মারিয়া ফেল! যায় কিনা ` 
সে সম্বন্ধেও বিস্তারিত ভাবে পরীক্ষা কর! - হইয়াছিল ; এবং 
যদিও এই পরীক্ষার ফলে দেখা গিয়াছিল যে, কতকগুলি 
রাসায়নিক পদার্থ ছিটাইয়া কচুরিপানা মারিয়া ফেল! যায় 
বটে, কিন্তু গরু বাছুর প্রভৃতি পণ চরিয়া বেড়াইবার সময় 
যদি এইরূপ কচুরিপান! (যাহার উপর এই সকল রাসায়নিক্‌ 
পদার্থ ছিটানো হইয়াছে) খায় অথবা উহার দ্বারা দূষিত জল 
পান করে, তাহা হইলে তাহাদের প্রাণনাশ হইবার আশঙ্কা 
থাকে; এই কারণে ফ্লোরিডা দেশের লোকেরা আইনের 
নাহায্যে গরু বাছুর প্রভৃতি পশুর অনিষ্টকারী রাসায়নিক পদার্থ 
ছিটাইবার ব্যবস্থা বন্ধ করিয়া দেন। যাহা হউক লুসিয়ানা 
প্রদেশে এইরূপ রাসায়নিক পদার্থ ছিটাইয়৷ কচুরিপানা 
ধ্বংস করিবার ব্যবস্থা বলবৎ আছে ; কিন্তু ইহাতেও নেখানে 
সম্পূর্ণরূপে কচুরিপানা ধ্বংস করা সম্ভবপর হয় নাই। এ 
স্থলে ইহাও মনে রাখিতে হইবে যে, এই উপায়ে কচুরিপানা 
ধ্ংন করা খুবই ব্যয় সাপেক্ষ। লুসিয়ানাতে এক বিঘা 
জমির কচুরিপানা ধ্বংস করিতে প্রায় ৮৯ টাকা খরচ 
হয়। 

ফ্লোরিড! দেশে বড় বড় প্রশস্ত নৌকার সহিত দুইটি যন্ 
লাগাইয়া কচুরিপান! ধ্বংস করিবার চেষ্টা হইয়াছিল এবং 
এখনও হইতেছে । একটি যন্ত্রের দ্বারা কচুরিপানার ঘন দল 

কাটিয়া ছিড়িয়া উহার সহিত আটকাইয়া যায়; এ যন্ত্রটি 
হইতে কচুরিপানা বাহির করিয়া তীরে জমা করা যায় এবং 
আর একটি যন্ত্রের সাহায্যে সংগৃহীত কচুরিপানাকে উঠাইয়া 
তীরে নিক্ষেপ করা যায়; এইরূপে কচুরিপানাকে তীরে 
আনিয়া জড় করিয়া উহাকে পচাইবার ব্যবস্থা করা হয়। এই 
উপায়ে কচুরিপানা ধ্বংস করাও খুব ব্যয় সাপেক্ষ। 
সংগৃহীত কচুরিপানাকে কেবল, মাত্র এই উপায়ে তীরে 
উঠাইয়া নিক্ষেপ করিতে দেখানে বিঘা প্রতি ১১২ টাকা 
খরচ হইত । | 

(খ) নদী, খাল ইত্যাদিতে মাঝে মাঝে বেড়া দিয়া ভাসমান 
কচুরিপানাকে এ বেড়ার মধ্যে আটকাইয়া রাখিবার ব্যবস্থা 
অবলম্বন করা হইয়াছিল ; এই নকল বেড়ার মধ্যে যে সকল 
কচুরিপানা জড় হইয়া আটকাইয়া থাকে, উহাদিগকে তীরে 
তুলিয়া আনিয়া শুকাইয়া পোড়াইয়া ফেলিবার জন্য স্থানীয় 
লোকদিগকে বাধ্য করা হয়; এই উদ্দেশ্যে এক গ্রাম্য 
আইনের বলে গ্রামের মাতববরগণ নিজ নিজ এলাকার 
সক্ষম পুরুষ, স্ত্রীলোক এমন কি বার বৎসরের SES বয়স্ক 
বালকদিগকে এই কাজে নিয়োজিত করিতে পারেন। 
কিন্তু পরে দেখা গিয়াছিল যে, এই গ্রাম্য আইনও যথেষ্ট 
নহে । 

(গল) কোচিন চীনেও ত্রহ্মদেশের মত বেড়া প্রস্তুত করিয়া 
ভাসমান কচুরিপানাকে আটকাইয়া রাখিবার ও উহার একস্থান 
হইতে অন্তস্থানে ভাসিয়! যাওয়া নিবারণ করিবার ব্যবস্থা 
অবলম্বন করা হইয়াছিল ; এ ক্ষেত্রেও বেড়ার মধ্যে আবদ্ধ 
কচুরিপানা উঠাইয়া উহাকে শুকাইয়া, পোড়াইয়া ফেলিবার, 
ভার গ্রামবাসীদের উপর ন্যাস্ত করা হইয়াছিল ; কৃষক, জমির 
মালিক, প্রভৃতিকে . এই আদেশ দেওয়া হইয়াছিল ফে, 


প্রত্যেক মাসের প্রথম তিন দিন ( এবং প্রয়োজন হইলে 

আরও বেশী দিন) নিজ নিজ এলাকার কচুরিপানা উঠাইয়া 
নষ্ট করিয়া ফেলিতে হইবে ৷ 

(ঘ) আমেরিকার ag অষ্ট্রেলিয়া দেশেও যন্ত্রের সাহায্যে 
কচুরিপানা উঠাইয়! তীরে ফেলিবার ও সমুদ্রের লোণাজলে 
উহাকে ভাসাইয়! দিবার ব্যবস্থা অবলম্বিত হইয়াছিল । 

উপরোক্ত উপায় অবলম্বন করা ছাড়া ১৯০৮ সালে 

কোচিন চীনে, ,১৯১৪ সালে শ্যাম দেশে, ১৯১৭ সালে 
ব্ৰহ্মদেশ ও মাদ্রাজ প্রদেশে এবং ১৯২৬ সালে আসামে 
কচুরিপানা ধ্বংসের জন্য আইন প্রবর্তিত করা হইয়াছিল; 
কিন্ত অধিকাংশ স্থলে এই সকল আইনের সব বিধি জারী 
করা সম্ভবপর হয় নাই। 


বাংলা দেশে কচুরিপানা ধ্বংসের চেষ্টা 


ইংরাজী ১৯১৪ সালে নারায়ণগঞ্জের ব্যবসা সমিতি কচুরিপানার 
দ্বারা দেশের নদী, নালা প্রভৃতি ভরিয়া যাওয়ার জন্য ইতিমধ্যেই ব্যবসা 
বাণিজ্যের কত oft হইয়াছে, এবং উহা আরও বিস্তৃত হইয়া ' 
পড়িলে ব্যবসা বণিজ্যের জন্য অনেক নদী নালাতে যে নৌকা চলাচল 
একেবারে অসস্তব হইয়া পড়িবে এবং তাহার জন্য ব্যবসা বাণিজ্যের যে 
প্রভূত ক্ষতি হইবে, সে সম্বন্ধে স্থানীয় গভর্ণমেন্টের দৃষ্টি পথম আকর্ষণ 
করেন। এই সময় হইতেই সরকারী কৃষি-বিভাগ, জেলা বোর্ড এবং 
জেলার ম্যাজিস্ট্েগণ কচুরিপানার বিস্তার নিবারণ ও উহার ধ্বংস 
কাৰ্য্যে সচেষ্ট হন। 
-॥. সার হিসাবে কচুরিপানার উপকারিতা জনসাধারণের মধ্যে প্রচার 
' , করিলে, তাহারা যে স্বেচ্ছায় নিজ নিজ জলাশয় হইতে কচুরিপানা, 
উঠাইয়া উহাকে সারে পরিণত করিতে উৎসাহী হইবেন এবং তাহাতে যে 
কচুরিপানার বিস্তার অনেকটা হ্ৰার্স পাইবে, এই ধারণার বশবর্তী হইয়া 

সার হিসাবে কচুরিপানার মূল্য নির্ধারণ উদ্দেশ্যে ১৯১৪ সালে সরকারী 
কৃষি-বিভাগ বিস্তারিত ভাবে পরীক্ষা কাৰ্য্য আরম্ভ করেন; এই পরীক্ষার 
ফলে দেখা যায় যে, সম্পূর্ণরূপে পচা কচুরিপানা এবং কচুরিপানার ছাই 
উভয়ই উৎরুষ্ট সার; এমন কি উপযুক্তভাবে পচানো কচুরিপানা গোবর 
সার অপেক্ষা শ্রেষ্ঠ, এবং কচুরিপানার ছাই অন্যান্য কাঠের ছাই অপেক্ষা 
উৎ্কুষ্ট। S 

কচুরিপানার গাছে সোরা! জাতীয় পদার্থ প্রচুর পরিমাণে বিদ্যমান 
আছে এবং ইহার ছাই হইতে বৈজ্ঞানিক উপায়ে এই পদার্থ বাহির 
করা যায় কিনা সে সম্বন্ধেও কৃষি-বিভাগ পরীক্ষা করিয়াছিলেন; 
কিন্তু পরীক্ষার ফলে দেখা গিয়াছিল যে, কচুরিপানা সংগ্রহ করিয়া, 
উহাকে শুকাইয়া পোড়াইয়া৷ ছাই করিয়া, সেই ছাই হইতে সোরা 
জাতীয় পদার্থ বাহির করা আথিক হিসাবে লাভজনক নহে। এমন কি 
এই সময়ে স ওয়ালেস কোম্পানী নানা স্থান হইতে কচুরিপানার ছাই 
কিনিয়া উহা! হইতে সোরা জাতীয় পদার্থ বাহির করার কার্য্য আরম্ভ 
করিয়াছিলেন; কিন্তু দুঃখের বিষয়, তাহারা যে ছাই কিনিতেন, 
তাহার সহিত ধুলা. বালি এবং gg জিনিষ প্রচুর পরিমাণে 
মিশ্রিত থাকিত এবং ইহার ফলে তাঁহাদের আর্থিক ক্ষতি যথেষ্ট 
হইয়াছিল 

১৯১৮ সালে গভর্ণমেন্ট কচুরিপানার ধ্বংসের প্রয়োজনীয়তা সম্বন্ধে 
বিভাগীয় কমিশনারগণের দৃষ্টি আকর্ষণ করেন এবং তখন হইতেই 
কচুরিপানা ধ্বংসের উদ্দেশ্যে স্থানে স্থানে অল্প বিস্তর প্রচার কাধ্য 
চলিতেছে এবং সরকারী ও বেসরকারী ব্যক্তিগণের চেষ্টায় স্থানে স্থানে 
কচুরিপানা উঠাইয়া ফেলা হইতেছে । এই উদ্দেশ্যে ১৯২০ শালে 
ঢাকার জেলা৷ ম্যাজিষ্ট্রেট পঞ্চায়েৎ প্রেসিডেন্টগণের সাহায্যে “কচুরি- 
পানা দিবন” পালন করেন। অনেকেই অতি উৎনাহ সহকারে এই. 
দিবসে কচুরিপানা জল হইতে উঠাইয়া ফেলিয়াছিলেন, কিন্ত 
অনেকে এ বিষয়ে তখন মোটেই মনোযোগ দেন নাই ; তাহার্ী্ছলে 
পরিষ্কৃত স্থান আবার কচুরিপানায় ভরিয়া গিয়াছিল। cb 


টি কচুরিপানা 

কচুরিপানার বিস্তার সম্বন্ধে অনুসন্ধান করিবার এবং উহাকে ধ্বংস 
করার প্রণালী নির্ধারণ করিবার eg ১৯২১ জালে গভর্ণমেন্ট একটি 
“কমিটি” নিযুক্ত করেন ; এ কমিটির সভাপতি ছিলেন স্বর্গীয় স্যার 
জগদীশচন্দ্র বসু । উক্ত কমিটি কয়েকটি বিষয়ে আইন প্রণয়নের জন্য 
প্রস্তাব করেন এবং কচুরিপানা ধ্বংস করিবার কোন কার্যকরী প্রণালী 
আবিষ্কার করিবার পুর্বে উহার জীবন-প্রণালী ও বংশবৃদ্ধি সম্বন্ধে 
পুজ্কান্ুপুজ্ষরূপে গবেষণা করিবার প্রয়োজনীয়তা আছে, এই মন্তব্য 
করেন। উক্ত কমিটি ইহাও বলেন যে, বর্তমানে সমবেত চেষ্টার দ্বারা 
জল হইতে হাত দিয়া কচুরিপানা উঠাইয়া৷ উহাকে ধ্বংস করা ছাড়া 
আর কোন কার্যাকরী পন্থা অবলম্বন কর! সম্ভব নহে। 

১৯২১ সালে দক্ষিণ আফ্রিকা নিবাসী মিষ্টার গ্রিফিফথের 
উদ্ভাবিত পিচকারীর দ্বারা এবং তাহারই উদ্ভাবিত “তরল বিষ” 
ছিটাইয়া কচুরিপানা ধ্বংন করা যায় কিন! সেই সম্বন্ধে পরীক্ষা আরম্ভ 
করা হইয়াছিল এবং পরে এই পরীক্ষা পরিচালনার জন্য গভর্ণমেন্ট 
একজন কর্মচারী নিযুক্ত করিয়াছিলেন। ইহার ফলাফল দেখিয়া 
প্রথমে অনেকে মত প্রকাশ করিয়াছিলেন যে, এই “বিষ” প্রয়োগের 
দ্বারা কচুরিপানা ধ্বংস করা সম্ভব হইবে। কিন্তু পরিশেষে দেখা গেল 


যে, বাংলা দেশের প্রায় সর্বত্র কচুরিপানা যেরূপ ঘনভাবে বিস্তৃত হইয়া 


পড়িয়াছে, এই “বিষ” প্রয়োগের দ্বারা উহ! বিনাশ কর! সম্ভব হইবে না। 

কচুরিপানা সমস্তা সম্বন্ধে অনুসন্ধান করিবার জন্য পুনরায় ১৯২৫ 
সালে গভর্ণমেন্ট একজন কর্মচারী নিযুক্ত করেন এবং ১৯২৬ সালে 
উক্ত কর্মচারী কচুরিপানার ধ্বংসের উদ্দেশ্যে আইন জারী করিবার 
জন্য গভর্ণমেন্টকে পরামর্শ দেন । 


১৯২৫ শালে স্তার জগদীশচন্দ্র বস্তু মহাশয়ের কমিটির সুপারিশ ` 


“অনুসারে কলিকাতা বিশ্ববিদ্যালয়ের তদানীন্তন উদ্ভিদ বিজ্ঞানের 


_অধ্যমূপক স্বৰ্গীয় ডাক্তার পল ক্রলের উপর কচুরিপানা সম্বন্ধে গবেষণা 


করিবার ভার পড়ে এবং এই কার্যোর জন্য গ্রভর্ণমেন্ট তাহাকে কিছু 
অর্থ Diere করেন। 


| 
! 

ভারতীয় কৃষি-কমিশনও কচুরিপানা সম্বন্ধে গবেষণা ও. উহার 
ধ্বংসের জন্য আইন প্রণয়নের একটি সুচিন্তিত পরিকল্পনা প্রস্তুত 
করিবার পরামর্শ দেন এবং তাঁহারা বলেন যে, তাহাদের পরামর্শ 
মত ভারতীয় কৃষি মন্ত্রণা সমিতি যখন গঠিত হইবে, তখন সেই 
সমিতিই এই পরিকল্পনার প্রস্তুতের ভার গ্রহণ করিবেন। পরে 
কৃষি মন্ত্ৰণা সমিতি গঠিত হইবার পর উক্ত সমিতি, কটক কলেজের 
উদ্ভিদ বিজ্ঞানের অধ্যাপক মিষ্টার পরিজাকে কচুরিপানা সম্বন্ধে গবেষণা 
করিবার জন্য অর্থ সাহায্য করেন । ৯৯৩৪ সালে অধ্যাপক মহাশয় 
তাহার গবেষণা ও পরীক্ষার ফলাফল প্রকাশ করেন। তিনিও 
বলেন যে সমবেত চেষ্টার দ্বারা হাত দিয়া কচুরিপানা তুলিয়া ধ্বংস 
করাই একমাত্র কাধ্যকরী পন্থা । 

১৯৩৬ সালে বাংল! দেশে কচুরিপান! আইন প্রবর্তিত হইয়াছে। 

১৯৩৯ সালে পল্লী সংগঠন বিভাগের চেষ্টায় “কচুরিপানা ধ্বংস 


সপ্তাহ" পালন করা হইয়াছিল । 
ag, WR. ২৮৪2: ৮ 

কচুরিপানার জন্ম, af ও বিস্তার নি 
ওল, 


উহা সমূলে ধ্বংসের উপায় 


পূর্বে যাহা বলা হইয়াছে তাহা হইতে অতি - সহজেই বুঝা 
যাইবে যে, কচুরিপানা জন্ম, বৃদ্ধি, ও বিস্তার ক্রমশঃ নিবারণ করিয়া 


উহাকে সম্পূর্ণরূপে ধ্বংদ করিতে হইলে__ 
(ক) উহার কাগুটিকে এমনভাবে নষ্ট করিয়া বা মারিয়া ফেলিতে 


হইবে যে, উহা হইতে যেন আর নূতন গাছ উৎপন্ন হইতে 
না পারে; এবং যদিও ইহার বীজ হইতে অতি সামান্য 
পরিমাণে গাছ উৎপন্ন হয়, তথাপি বীজ হইতে উৎপন্ন একটি 


২২ কচুরিপানা 


গাছের দ্বারা কত ক্ষতি হইতে পারে, তাহা বিশেষভাবে 
মনে রাখিয়া উহার বীজ উৎপাদনও নিবারণ করিতে 
হইবে। 

খে) ইহা একস্থান হইতে অন্স্থানে ভাসিয়া গিয়া সেখানে 
বংশ বুদ্ধি করিয়া যাহাতে আবার অনিষ্ট না করিতে পারে, 
তাহার ব্যবস্থা অবলম্বন করিতে হইবে । 

(গ) আমাদের দোষে উহা যেন বংশ বৃদ্ধি করিতে না পারে, 
নে বিষয়ে সতর্ক দৃষ্টি রাখিতে হইবে । 

পুবেবই বলা হইয়াছে যে, অন্ান্ত দেশে (এবং আমাদের 

দেশেও ) কচুরিপানা ধ্বংস করিবার জন্য আজ পর্য্যন্ত 
যত প্রকার পরীক্ষা ও উপায় অবলম্বন করা হইয়াছে, 
তন্মধ্যে উহাকে উহার জন্মস্থান হইতে (জলই হউক বা 
ডাঙ্গাই হউক) হস্ত দ্বারা উঠাইয়া৷ উহার কাগুটিকে মারিয়া 
ফেলাই প্রকৃষ্ট উপায় বলিয়া পরিগণিত হইয়াছে । বিশেষতঃ 
আমাদের দেশে বর্তমানে এই উপায়ের উপরেই নির্ভর 
করিতে হইবে |. কিন্তু এই প্রনঙ্গে ইহা বিশেষভাবে মনে 
রাখিতে হইবে যে, সমবেত চেষ্টা ছাঁড়া কখনও এই কাজে 
ফল লাভ করা যাইবে না ৷ প্রত্যেক গ্রামের অধিবাসিগণকে 
একই সময়ে এক জোটে গ্রামের জলাশয় হইতে কচুরিপানা! 
উঠাইয়া উহাকে বিধিমতে সমূলে ধ্বংস করিতে হইবে । 


(ক) কাণ্ড ও বীজ নষ্ট করিবার উপায় := 


বছরের যে কোনো সময় কচুরিপানা উঠাইয়৷ উহার কাণ্ড নষ্ট করিয়া 
ফেলিতে পারা যায়; তবে আশ্বিন মান হইতে শুরু করিয়া বর্ষা আরম্ভ 
হইবার পূর্বে কচুরিপানা উঠাইয়া ধ্বংস করাই উচিত; কারণ বর্ষার সময় 
উহার জন্ম, বৃদ্ধি ও বিস্তার অতি দ্রুতগতিতে হয় এবং নেইজন্য বর্ষার ` 
সময় উহা ধ্বংস করা খুবই শ্রমসাধ্য কাজ । কিন্তু বীজ উৎপাদন ও কাণ্ড 
এক সঙ্গে নষ্ট করিতে হইলে আশ্বিন মাসের পূর্বে অর্থাৎ ফুল' হইতে 

বীজ উৎপন্ন হইবার পুর্বে জলাশয় হইতে কচুরিপানা উঠাইয়া উহাকে 
সম্পূর্ণরূপে পোড়াইয়া, পচাইয়া, গর্তে dea বা সমুদ্রে ভাসাইয়া 
দিয়া ধ্বংস করিতে হইবে । এই উদ্দেশ্যে কোন্‌ কোন্‌ ক্ষেত্রে কি কি 
প্রণালী অবলম্বন করিতে হইবে তাহা নিয়ে বলা হইল £ 
(১) ছোট ছোট খাল, নালা, পুকুর, ডোব৷ ইত্যাদি এবং 
যেখানে কচুরিপানা বেশী ঘনভাবে বিস্তৃত হইয়া পড়ে 
নাই এবং যেখানে কাছাকাছি উচু জমি আছে: 
জল হইতে কচুরিপানার গাছ, গাছ হইতে বিচ্ছিন্ন 
কাণ্ড, শিকড় ইত্যাদি উঠাইয়া আনিয়া প্রথমে একটি উচু 
জমিতে উত্তমরূপে রৌদ্রে শুকাইতে হইবে। এইরূপে রোৌদ্রে 
শুকাইবার উচু জায়গাটি জলাশয় হইতে কিছু দূরে হইলে 
ভাল হয়, কারণ এ জায়গাটি জলাশয়ের অতি নিকটে 
থাকিলে কচুরিপানার গাছ, কাণ্ড, শিকড় ইত্যাদি কোনো 
কারণে জলাশয়ে পড়িয়া আবার উহার বংশ বিস্তার করিতে 
পারে । রোৌদ্রে উত্তমরূপে শুকাইয়া যাইবার পর শুক্ষ গাছ, 
কাণ্ড, শিকড় ইত্যাদিকে একত্রে জড় করিয়া সম্পূর্ণভাবে 
পোড়াইয়া ফেলিতে হইবে। এই প্রাসঙ্গে মনে রাখিতে হইবে 
যে, কচুরিপানার কীণুই আমাদের যত অনিষ্টের gi 
সুতরাং কাটি সম্পূর্ণরূপে মারিয়া ফেলাই আমাদের প্রধান 
উদেশ্য হইবে। এই কাণ্ড রৌদ্রে শুকাইলেও মরে নাঃ 
এমন কি আগুনে পোড়াইয়া সম্পূর্ণরূপে ছাই করিয়া না 
ফেলিলে; জল পাইলে উহা পুনরায় বাচিয়া উঠে এবং উহা 
হইতে নূতন গাছ জন্মায় | সেইজন্য যে সকল "7 কাণ্ড 
একেবারে পুড়িয়া যাইবে না উহাদিগকে ২৩ হাত WE 8 
গর্ত করিয়া পুঁতিয়া ফেলিতে হইবে। \ SES 
উপরোক্ত প্রণালীতে কচুরিপানা মারিয়া ফেলা, ড় 
উহাকে গাদা দিয়া পচাইতে পারা যায়; প্রথমে 


একটি স্তর করিতে হইবে এবং উহা ভাল করিয়া চাপিয়া 
D ge. ৯৪৮ ১২২ 

কচুরিপানা 


দিতে হইবে। স্তরের ভিতরে কিছু গোবর ও Pa দিলে উহা 
Za শীঘ্র পচিয়া যাইবে। চতুর্থ চিত্রে এইরূপ গাদা করিয়া 
কচুরিপানা পচাইবার প্রণালী দেখনে! হইয়াছে । 

প্রথম স্তরটি পচিয়া বাইলে উহার উপর আর একটি 
স্তর করিতে হইবে এবং উহাকেও ভাল করিয়। চাপিয়া উহার 
ভিতর গোবর ও চুণ দিতে হইবে ; এইরূপে একটি স্তরের 
উপর পর পর নূতন স্তর নির্মাণ করা যাইতে পারে। শেষ 
স্তরটির উপরে কিছু মাটি চাপা দিলে ভাল হয়। 
কিছুদিন পরে এই স্তরগুলির আশে পাশে যদি gen ২১টি 
গাছ জন্মায় উহাদিগকেও স্তরের মধ্যে ঠাসিয়া দিতে হইবে। 
কেবল মাত্র কচুরিপানার স্তর না করিয়া যদি উহার সহিত 
পৰ্য্যায়ক্ৰমে গোবর ও অন্যান্য ঘাস জঙ্গল ইত্যাদির স্তর 
করা যায় তাহা হইলে খুব ভাল হয়। এই প্রণালীতে 
একটি গোবরের স্তরের উপর একটি ঘাস জঙ্গলের স্তর 
করিতে হয় এবং উহার উপর কচুরিপানার একটি স্তর 
করিতে হয়; প্রত্যেক স্তর ভাল করিয়া চাপিয়া দিতে হয়; 
এইরূপে স্তর করিলে উহা পচিয়া উহাদের মধ্যে এত অধিক 
উত্তাপের স্থষ্টি হয় যে, নূতন গাছ আর জন্মিতে পারে a) 
এই স্তরগুলি পচিয়া অতি উত্তম সারে পরিণত হয়। 

এ সম্বন্ধে ব্ৰহ্মদেশের পরীক্ষার ফলাফল খুবই 
শিক্ষাপ্রদ। সেখানে আশ্বিন কার্তিক মাসে কচুরিপানাকে 
ভালরূপে শুকাইয়া এবং উহার সহিত মাটি ও গোবর 
মিশাইয়া একটি গর্ভের মধ্যে এক হাত আন্দাজ পুরু একটি 
স্তর প্রস্তুত করা হয়; এই ভাবে প্রথম স্তরটির উপর 
কিছুদিন অন্তর অন্তর পর পর তিন চারিটি স্তর করা হয় 
এবং শেষের স্তরটি মাটি দিয়া ঢাকিয়া দেওয়া হয়। মাস 
খানেক পর এই স্তরের ভূপটিকে একবার উল্টাইয়া দেওয়া 
হয়, যাহাতে ইহার সর্দাংশে বাতান লাগিতে পারে এবং 

ডাঙ্গার কচুরিপানা পচাইয়া সার প্রস্তুত 


টিক” মহ 


কচুরিপানা "ze 
এইরূপ ওলট পালট করিয়া উহার দ্বারা একটি স্তুপ করা 
হয়। দ্বিতীয় মাসের শেষ দিকে উহা সম্পূর্ণরূপে পচিয়া 
মূল্যবান সারে পরিণত হয়; এই সার ধান ক্ষেতে 
প্রতি Data ১০০/০ মণ হিসাবে প্রয়োগ করিয়া দেখা 
গিয়াছে যে ২।৩ বৎসর ধানের ফসল খুব বেশী হয়। ইহা 
ছাড়া এই সার ব্যবহার করিলে ধানের কোন রোগ হয় না। 


(২) যেখানে কচুরিপানা এমন ঘন ভাবে বিস্তৃত হইয়া 


(৩) 


পড়িয়াছে যে, উহাকে জল হইতে উঠাইয়া তীরে 

লইয়া বাওয়া খুবই পরিশ্রম সাধ্য এবং যেখানে Ss 

জমি নাই ঃ 

এরূপ ক্ষেত্রে জলের মধ্যে কচুরিপানা পচাইবার ব্যবস্থা 

করিতে হইবে ga এক দল কচুরিপানাকে ভিত্তি করিয়া 
উহার উপর কচুরিপানার ভূপের উপর gi করিতে হইবে। 
স্তপগুলি যখন খুব ভারী হইয়া যাইবে, তখন ভিত্তি স্বরূপ 
কচুরিপানার যে দল ছিল তাহা মাটিতে যাইয়া ঠেকিবে এবং 
তাহার উপরের স্তরগুলিও জলের নীচে চলিয়া! যাইবে ১ ` 
স্তূপ জলের নীচে না থাকিলে উহা! পচিবে না। যাহাতে 
ভিত্তি ও তাহার উপরের স্তরগুলি ভাসিয়া ন! যায় তাহার 
জন্য উহার চারিধারে বাশের বেড়া দিতে হইবে । 

যেখানে জলাশয় খুব প্রশস্ত এবং কচুরিপানার পরিমাণ 

ও বিস্তার খুব বেশী ( যেমন বড় বড় বিল): 
ক সুবিধামত 


এইরূপ ক্ষেত্রে জলাশয় অর্থাৎ বিলটি 
ভাগে একটি 


ভাগ করিয়া পূর্বোক্ত প্রণালীতে প্রত্যেক 
করিয়া বাশের খৌয়াড় প্রস্তুত করিতে হইবে এবং প্রত্যেক 
ভাগের কচুরিপানা উঠাইয়া সেই খোঁয়াড়ের ভিতর গাদা 
করিয়া পূর্বোক্ত প্রণালীতে পচাইতে হইবে । খোঁয়াড় প্রস্তুত 
করা সম্ভব না হইলে এক এক ভাগে একটি বাশ det 


কচুরিপানা 
তাহার চারিধারে খড়ের গাদার ন্যায় কচুরিপানার গাদা! 
জলের মধ্যেই করিতে হইবে ; তাহা হইলে কিছুদিনের মধ্যেই 
কচুরিপানা পচিতে আরম্ভ করিবে । উপরের পানা সহজে 
পচে না; সেই জন্য কিছুদিন পর পর তাহা পচা পানার 
মধ্যে ঠাসিয়া দিতে হইবে। জলের মধ্যে পচা কচুরি- 
পানার গাদার উপর লাউ কুমড়া ঢেড়স প্রভৃতির চাষ 
করা যায়। পঞ্চম চিত্রে (ক) জলের মধ্যে কচুরিপানা 
পচাইবার প্রণালী দেখানো হইয়াছে। জলের ভিতর 
কতকগুলি কচুরিপানা একত্র করিয়া তাহার উপর স্তরে 
স্তরে আরও কচুরিপানা রাখিলে «৬ জন লোক অনায়াসে 
উহার-উপর দাড়াইয়া এক স্থান হইতে অন্ত স্থানে উহাকে 
ভেলার ন্যায় চালাইয়া লইয়া যাইতে পারে এবং চতুদ্দিকস্থ 
কচুরিপানা তুলিয়া স্তুপের আয়তন বৃদ্ধি করিতে পারে। 
স্তূপ যথেষ্ট পরিমাণে বড় হইলে উহার মধ্য দিবা একটি ei 
b বাশ চালাইয়৷ উহাকে যে কোনো স্থানে আবদ্ধ করিয়া রাখা 
যাইতে পারে। কিছু দিন এই অবস্থায় থাকিলে স্তূপের 
আয়তন অনেক পরিমাণে কমিয় যায় । তখন উহার উপর 
আরও কচুরিপানা দেওয়া যাইতে পারে। স্থান ও 
কাল্ভেদে এই উপায়ের কিঞ্চিৎ ব্যতিক্রম হইতে পারে। 
পঞ্চম চিত্র (ai 
(৪) যেখানে কচুরিপানার পরিমাণ অল্প ঃ 
এরূপ ক্ষেত্রে কচুরিপানা উঠাইয়া একটি গর্তে পচানোই 
যুক্তিযুক্ত। 
(৫) বেখানে নদী নালাতে প্রবল আোত আছে: 
এরূপ ক্ষেত্রে কচুরিপানা জড় করিয়া স্রোতের সাহায্যে 
বড় নদীতে ভাসাইয়া দিলে উহা! সমুন্রে গিয়া পড়িবে এবং 
- সেখানকার লোণা জলে মরিয়া যাইবে। ইহা সম্ভব a 
হইলে মাঝে মাঝে বেড়া দিয়া কচুরিপানা আটকাইয়! 


(ক) জলে গাদা করিয়া কচুরিপানা পচাইবার প্রণালী (থ) কটুরিপানার ভাসমান ভেলা 


নদীর স্রোতে ভাসমান কচুরিপানা হইতে বেড়া দ্বারা খাল রক্ষা করার প্রণালী 

কচুরিপানা ২৭ 
রাখিতে হইবে এবং পরে Zei উঠাইয়া পোড়াইয়া বা 
পচাইয়া ফেলিতে হইবে৷ 


(খ) একস্থান হইতে অন্তস্থানে কচুরিপানা ভাসিয়|া আসা 


নিবারণ £- 


কচুরিপানা যখন বড় বড় নদীতে ভাসিয়া যায় তখন 

. উহার দ্বারা তত অনিষ্ট হয় না; কিন্তু যখন বন্যার সময় উহা! 
ছোট ছোট নদী, নালা, খাল, বিল, ফসলের ক্ষেত, পরিষ্কৃত 
জলাশয় ইত্যাদিতে প্রবেশ. করে তখনই উহার দ্বারা অনিষ্ট 
হয়। সুতরাং ছোট ছোট নদী, নালা, খাল, বিল, ক্ষেত 
ইত্যাদিতে উহার ভাসিয়া আসা নিবারণ করিতে হইলে খই 
সকল জলাশয়ের মুখে অর্থাৎ যে স্থান দিয়া বাহির হইতে 
কচুরিপানা আসিয়া প্রবেশ করে তথায় বেড়া দিতে হইবে | 


, ষষ্ঠ ও সপ্তম চিত্রে ছুই প্রকারের বেড়া দেখানো হইয়াছে। 


আপন আপন জমির আইলে এবং নদী ও খালের 
জল যেখানে পাড় ছাপাইয়া উঠে সেখানে নদী বা 
খালের পাড়ে ঘন ধঞ্চে, অড়হর, হিজল প্রভৃতি গাছের বেড়া 
দিলে কচুরিপানার আক্রমণ অনেকটা! নিবারণ করা যাইতে 


পারে এবং ইহা খুব সস্তায় হয়। 


(গ্ৰ) আমাদের দোষে ইহার বংশবৃদ্ধি 
(১) জলাশয় 


একবার পরিক্ষার করিয়া নিশ্চিন্ত হইয়া বসিয়া 
থাকিলে চলিবে না, উহার উপর সতর্ক দৃষ্টি রাখিতে হইবে 
এবং উহার উপর ২১ টি কচুরিপানা উৎপন্ন হইলে, তৎক্ষণাৎ 
উহা: Seat গর্ভে গুঁতিয।  ফেলিতে হইবে। রাস্তা, 
ঘাট, মাঠ ইত্যাদিতে একটি কচুরিপানার গাছ দেখিলেই 
রে ভীষণ শক্ত মনে করিয়া তৎক্ষণাৎ উঠাইয়া গর্তে 


ফেলিয়া ধ্বংস করিতে হইবে । 


২৮ 


কচুরিপানা 


Lal. মাছ'ধরিবার জন্য রেড়া। দেওয়ার :প্রথার একেবারে উচ্ছেদ 


(৪) 


0 


করিতে হইবে । এই বেড়ায় কচুরিপানা আটকাইয়া থাকে 
এবং ক্রমশঃ বংশ বিস্তার করে। 


(sl কচুরিপানার চাপান দিয়া পাট পচাইবার এরথ|' একেবারে 


তুলিয়া দিতে হইবে ; ইহাতেও কচুরিপানার বংশ বিস্তারের 
স্থুয়োগ ও স্থুব্ধিহয় । 


খাল, নদী, নালার পাড়ের গাছের ডাল, বীশ, জঙ্গল 


ইত্যাদি জলে পড়িল উহাতে কচুরিপানা, আটকাইয়া রাখে 


এবং এইরূপ আটকানো, কচুরিপানা অতি শীঘ্রই বংশ 
বৃদ্ধি, করিয়া জলাশয় ভরিয়া ফেলে ; এ দিকেও সতর্ক 


দৃষ্টি রাখিতে হইবে । ; 


খাল,নালা ইত্যাদিতে নৌকা. saat রাখিলেও সেই 
নৌকার গায়ে, কচুরিপানা আটকাইয়া , থাকে, ইহাতেও 
উহার বংশ বিস্তার হয় ।, 2৮5 ৪ 
উপরোক্ত উপায়গুলির দ্বারা কচুরিপানা ধ্বংস করা যে 
খুবই শ্রমসাধ্য কাজ তাহা সকলেই স্বীকার করিবেন $ 


. কিন্তু Sei ব্যতীত যখন অন্ত কোন সহজ উপায় নাই, 


তখন বাঁচিতে হইলে আমাদিগকে এই উপায় অবলম্বন 
করিয়াই ইহার হাত হইতে মুক্তি পাইবার চেষ্টা করিতে 
হইবে। নিজের বাড়ীতে বিপদ উপস্থিত হইলে সে বিপদ 
যতই কঠোর হউক না৷ কেন, নিজেদিগকেই যেমন বে বিপদ 
হইতে রক্ষা পাইবার জন্য প্রাণপণে ,চেষ্টা, করিতে হয়, 
সেইরপ কচুরিপানার দ্বারা আমরা যে বিপদগ্রস্ত হইয়াছি 
সে বিপদের হাত হইতে আমাদের নিজেদের চেষ্টাতেই 
যুক্ত হইতে হইবে, এই প্রসঙ্গে ইহাও মনে রাখা উচিত 
যে, এই পরিশ্রমের ফলে- কচুরিপানা. উপদ্রব হইতে 
আমরা নিষ্কৃতি ত পাইবই, তাহা ছাড়া ইহ! হইতে প্রস্তুত 
সারের দ্বারা আমাদের জমির উর্বরতা শক্তি খুবই বাড়িবে; 


S 
|| 


কচুরিপানা ২৯ 
সুতরাং এই পরিশ্রম যতই কঠোর হউকু না কেন ইহা 
কখনও বিফলে যাইবে না। 


Ee: কচুরিপানা আইনের মোটামুটি কথা 


৬৮ 


কোনো -ব্যজি.নিজে কিন্বা তাহার পক্ষের কোনো ব্যক্তির 


- দ্বারা বাংলা দেশের বাহির হইতে বাংলাদেশের মধ্যে 


২১! 


Sle 


১) Fell 
প্রকাশ করিয়া আদেশ দিতে পারেন যে, 


[৬ Im 
78114 


কচুরিপানা আনিতে পারিবেন:না। ; 3 

কোনে। ব্যক্তি নিজে কিন্বা তাহার পক্ষের কোনো ব্যক্তির 
দ্বারা কচুরিপানা বিক্রয় করিতে পারিবেন. না, Dog 
বিক্রয়ের জন্য উহা রাখিতে পারিবেন না। } 

কোনো ব্যক্তি তাহার বাগানে, পুকুরে, কিন্বা কোনো 
-আধারে কচুরিপানা উৎপাদন করিতে পারিবেন না। 

কোনো ব্যক্তি নিজে কি্বা তাহার পক্ষের কোনো ব্যক্তির 
দ্বারা কচুরিপানা ধ্বংস করিবার উদ্দেশ্য ব্যতীত নিজের 
জমি, বাড়ী বা জলাশয় হইতে নিজের অন্য জমি, বাড়ী 


a জলাশয়ে উহাকে স্থানান্তরিত করিতে বা ভাসাইয়া 


দিতে পারিবেন না। উহাকে ধ্বংস করিবার জন্য অন্তের 
জমি, বাড়ী at জলাশয়ে স্থানাস্তরিত করিতে 'বা ভাসাইয়া 
দিতে হইলে, পূর্কেই-সেই জমি, বাড়ী রা জলাশয়ের 
দখলকারীর অনুমতি, লইতে হইবে । এই উদ্দেশ্যে সরকারী 
কোনো জমি, রাড়ী ai জলাশয়ে কচুরিপান। স্থানান্তরিত 
করিতে বা ভাসাইয়া৷ দিতে হইলে জেলার কালেক্টার 
বা তাহার আদেশ, প্রাপ্ত কর্মচারীর অনুমতি লইতে 


হইবে। 


স্থানীয় গভর্ণমেন্ট উপযুক্তভাবে কলিকাতা গেজেটে বিজ্ঞাপন 


কোনো নির্দিষ্ট 


৩০ 


Ku 


কচুরিপানা 
সময়ের পরে কোনে নিদ্দিষ্ট অঞ্চলের কোনো ব্যক্তি তাহার 
দখলভুক্ত কোনো জমি, বাড়ী বা জলাশয়ে কচুরিপানা 
রাখিতে পারিবেন না। এই বিজ্ঞাপন প্রচারিত হইবার পর 
উক্ত অঞ্চলের প্রত্যেক ব্যক্তিকে তাহার দখলভুক্ত জমি, 
বাড়ী বা জলাশয় হইতে কচুরিপানা উঠাইয়! ফেলিতে বা 
ধ্বংস করিতে হইবে । যদি উক্ত অঞ্চলের কোনো! ব্যক্তি উক্ত 
বিজ্ঞাপন অনুযায়ী নিদ্দিষ্ট সময়ের মধ্যে তাহার দখলভুক্ত 
জমি, বাড়ী বা জলাশয় হইতে কচুরিপানা তুলিয়া a 
ফেলেন বা বিনাশ না করেন, তাহা হইলে কালেক্টারের 
আদেশপ্রাপ্ত কর্মচারী প্রয়োজন মত লোকজন সহ উক্ত 
জমি, বাড়ী বা জলাশয়ে প্রবেশ করিয়া উক্ত জমি, বাড়ী 
বা জলাশয় হইতে কচুরিপানা তুলিয়া ফেলিবার বা ধ্বংস 
করিবার জন্য আবশ্যক মত ব্যবস্থা অবলম্বন করিতে 
পারিবেন; এবং ইহার জন্য যাহা খরচ হইবে তাহা 
উক্ত জমি, বাড়ী বা জলাশয়ের দখলকারী ব্যক্তির নিকট 
হইতে সরকারী দাবী হিমাবে আদায় করা হইবে । 

যদি কাহারও জমির, বাড়ীর ai জলাশয়ের পাড় হইতে 
গাছ, গাছের ডাল, জঙ্গল, ঝোপ, ঝাড় ইত্যাদি নদী, 
নালা, ডোবা, পুকুর, বিল, খাল, হুদ ইত্যাদি জলাশয়ে 
ঝুলিয়া পড়িয়া, কিম্বা জলাশয়ে উৎপন্ন হইয়া! কোনো স্থানে 
কচুরিপানা আছে কিনা তাহ! দেখিবার কিম্বা ধ্বংস করিবার 
অন্গৃবিধা জন্মায়, তাহা হইলে কোনে! আদেশপ্রাপ্ত কর্মচারী 
নির্দিষ্ট নিয়মানুযায়ী বিজ্ঞাপন দিয়! নিদিষ্ট অঞ্চলের এইরূপ 
জমি, বাড়ী বা জলাশয়ের দখলকারিগণকে নির্দিষ্ট সময়ের 
মধ্যে বিধিমতে এই সকল গাছ, জঙ্গল, ঝোপ, ঝাড় 
ইত্যাদি পরিষ্কার করিবার জন্য আদেশ দিতে গারেন। 
যদি উক্ত বিজ্ঞাপন অনুযায়ী কেহ গাছ, জঙ্গল, ঝোপ, 
ঝাড় ইত্যাদি কাটিয়! না ফেলেন তাহা হইলে আদেশ 


KI 


কচুরিপানা ৩১ 
প্রাপ্ত কর্মচারী প্রয়োজন মত লোকজন নহ তাঁহার জমি, 
বাড়ী ও জলাশয়ে প্রবেশ করিয়া উহাদিগকে কাটিয়া 
ফেলিবার জন্য উপযুক্ত ব্যবস্থা অবলম্বন, করিতে পারেন। 
ইহার জন্য যাহা খরচ হইবে, তাহা জমি, বাড়ী বা 
জলাশয়ের দখলকারী ব্যক্তির নিকট হইতে সরকারী দাবী 
হিনাবে আদায় করা হইবে। 

কচরিপানা কোনো স্থানে আছে কিনা এবং কোনো! স্থান 
হইতে নির্দেশ মত উহা তুলিয়া eat ai ধ্বংস কর! হইয়াছে 
কিনা তাহা দেখিবার জন্য আদেশ প্রাপ্ত কর্মচারী প্রয়োজন 
মত লোক জন সহ যে কোনো সময়ে নির্দিষ্ট এলাকার যে 
কোনে। জমি, বাড়ী বা জলাশয়ে প্রবেশ করিয়া উপযুক্ত 


ব্যবস্থা অবলম্বন করিতে পারেন! 
এই আইনের অন্তর্ভুক্ত নিয়ম অনুসারে কালেক্টার কচুরি- 


পানার গতি রোধ করিবার বা উহাকে ভাসাইয়! দিবার জন্য 
কোনে। নিদ্দিষ্ট এলাকার নদী, নালা, খাল, হুদ; পুকুর, জলা, 
বা বিল প্রভৃতি জলাশয়ের মধ্যে কিন্বা উহাদের পাড়ে বেড়া, 
খোয়াড় প্রভৃতি, এমন কি ভাসমান বেড়া দিবার এবং 
উহাদিগকে রক্ষা করিবার অনুমতি দিতে পারেন বা এ সকল 
নিৰ্ম্মাণ করিতে বা রক্ষা করিতে পারেন 1 এই সকল বেড়া, 
খোঁয়াড় প্রভৃতি কেহ স্থানান্তরিত করিতে, পারিবেন না। 
কোনো আদেশ প্রাপ্ত কর্মচারী এই নকল বেড়া, বাঁধ, খৌয়াড় 
প্রভৃতির পরিকল্পনা এবং উহাদের খরচের হিসাব প্রস্তুত 
করিতে পারেন এবং উহা প্ৰস্তুত হইবার পর এই পরিকল্পনা 
অনুয়ায়ী বেড়া, বাধ, খোঁয়াড় প্রভৃতি প্রস্তুত হইলে যাহার 
উহাদের দ্বারা উপকৃত হইবেন, তাহাদের নাম ও প্রত্যেককে 
এই পরিকল্পনা অনুযায়ী বেড়া, বাঁধ ও খোঁয়াড় প্রস্তুতের ও 
উহাদের রক্ষা করিবার খরচ বাবদ কি অংশ দিতে হইবে 
নিদিষ্ট প্রণালীতে প্রকাশ করিবেন, এবং এই সম্বন্ধে নির্দিষ্ট 


৩২ 


কচুরিপানা, 


- সময়ের মধ্যে আপত্তি গ্রহণ করিবেন । নির্দিষ্ট প্রণালীতে এই 


SEH 


সম্বন্ধে আপত্তি বিবেচনা করিয়া কালেক্টার নিদ্দিষ্ট নিয়মানুযায়ী 


- পরিকল্পনাকে কাধ্যে পরিণত করিবার ব্যয় এবং -উহার দ্বারা 
` প্রত্যেক উপকৃত ব্যক্তিকে উক্ত ব্যয়ের কি অংশ বহন করিতে 


হইবে, সে সম্বন্ধে বিবেচনা মত অদল বদল করিবেন এবং 
তাহার দিদ্ধান্তই চূড়ান্ত হইবে। উক্ত পরিকল্পনা অনুযায়ী 


` কাৰ্য্য সম্পন্ন হইবার পর উহার খরচ কালেক্টার পুর্ব নিদ্ধান্ত 


অনুযায়ী প্রত্যেকের নিকট হইতে: সরকারী We হিসাবে 
আদায় করার ব্যবস্থা করিবেন । 


নির্দিষ্ট নিয়মানুযায়ী কোনো! অঞ্চলের ব্যক্তিগণকে কোনো 
প্রকারের জলাশয়ের ১০০ ফিটের মধ্যে অবস্থিত জমির 
চারিধারের আইল নির্দিষ্ট সময়ের মধ্যে, মেরামত করিবার 
জন্য আদেশ দিয়! নিদিষ্ট নিয়মানুযায়ী সাধারণ ভাবে 
বিজ্ঞাপন দিতে পারিবেন। 


। কোনো এলাকাকে কচুরিপানার আক্রমণ হইতে রক্ষা করিবার 
জন্য কালেক্টার যদি মনে করেন যে, কোনো জমিতে ধঞ্চে বা 
অন্য কোনো গাছের বেড়া দেওয়া প্রয়োজন তাহা হইলে 
তিনি জমির সীমানা নির্ধারণ করিয়া বেড়ার বিবরণ সহ 
একটি পরিকল্পনা প্রস্তুত করিবেন এবং, নিদ্দিষ্ট উপায়ে উহা 


ক] 


. প্রকাশ করিবেন এবং এ সম্বন্ধে. আপত্তি বিবেচনা করিয়া 


১২। 


নির্দিষ্ট সময়ের মধ্যে নিদ্দিষ্ট সময়ের জন্য যথাবিহিত ভাবে 
বেড়া দিবার লিখিত আদেশ দিতে পারিবেন । 

নিদিষ্ট প্রণালীতে কচুরিপানা স্থানান্তরিত বা ধ্বংস করিতে 
হইবে। 

এই আইনের কোনো ধারা অমান্ত করিলে প্রথম অপরাধের 
জন্য ১০০২ টাকা পর্য্যন্ত জরিমান! কিম্বা উহা. অনাদায়ে এক 
মাস পৰ্য্যন্ত জেল হইতে পারে এবং দ্বিতীয় ও পরবর্তী 


কচুরিপানা ep 
` অগরাধের জন্য ২০০২ টাকা পর্য্যন্ত জরিমানা কিম্বা অনাদায়ে 
ছুই মাস পৰ্য্যন্ত জেল হইতে পারে। s 


x কচুরিপানার অন্যান্য বাবহার 


.. কচুরিপানাকে র্যবনা বাণিজ্য বা শিল্প সংক্রান্ত :কোনও কাজে 
লাগাইতে পারা যায়.কিনা, সে সম্বন্ধে অন্যান্য দেশে অনেক দিন হইতে: 
অনেক প্রকারের চেষ্টা হইতেছে, কিন্তু এ পর্য্যন্ত উল্লেখযোগ্য কোনও ge 7 
পাওয়া যায় নাই। কচুরিপানা শুকাইয়া উহা হইতে কাগজ প্রস্তুত করিতে 
পারা যায় কিনা, সে সম্বন্ধে বঙ্গীয় ক্ুষিবিভাগ বহুদিন পূর্বে পরাক্ষা 
করিয়াছিলেন ; যদিও সেই পরীক্ষার ফলে যে কাগজ প্রস্তুত হইয়াছিল, 
তাহার নমুনা দেখিয়! আশ্ করা গিয়াছিল যে, রুচুরিপানা-হইতে এক 
প্রকার কাগজ প্রস্তত কর! যাইতে পারে, কিন্তু শুদ্ধ কচুরিপানা হইতে "` 
কাগজ প্রস্তুতের উপাদানএত কম.পাওয়া গ্রিয়াছিল যে, তাহা ব্যবসা 
হিসাবে লাভজনক হইবে বলিয়া সন্দেহ ছিল। যাহা হউক বঙ্গীয় শিল্প 
বিভাগ বর্তমানে কচুরিপানার SS পাতা ও ডাটা হইতে ষাধারণ কাগজ 
এবং জমাটা বা পুরু কাগজ প্রস্তুত করা যাইতে পারে কিনা) সে সম্বন্ধে 
পুনরায় পরীক্ষাঃকরিতেছেন এবং তাহাদের পরীক্ষার ফলাফল আশা 
বলিয়া মনে হয় ॥ তাহাদের পরীক্ষার ফলে ইতিমধ্যেই জানা গিয়াছে 
যে রাসায়নির প্রক্রিয়া সহযোগে ইহা হইতে শক্ত ও পুরু কাগজ-( পেষ্ট 
বোর্ড ) প্রস্তুত হইতে পারে । জল ঢোকে না এইরূপ পেষ্টবোর্ড: প্রস্তুত 
"হইতে পারে কিনা, সে বিয়য়েও পরীক্ষা চলিতেছে ` ইহা মফল হইলে, 
বর্তমানে চায়ের সিন্দুক প্রস্তুতের জন্য থে কাঠ: ব্যবহৃত হয়, তাহার 
পরিবর্তে এই গেষ্টবোর্ড ব্যবহার করা যাইতে পারিবে । এমন পেষ্টবোর্ড 
প্রস্তুত করা'বাইতে পারে কিনা যাহার দ্বারা টুপি প্রস্তুত হইতে পারে, 


সে সম্বন্ধেও পরীক্ষা চলিতেছে। 


৩৪ কচুরিপানা 

জ্বালানী কাঠের অভাবে পলীগ্রামের অনেকেই oe কচুরিপানা 
জ্বালানী হিনাবে ব্যবহার করিতেছেন । 

যখন পশু খাদ্যের অভাব ঘটে তখন পলীগ্রামের অনেকে কীচা 
কচুরিপানা গরুকে খাইতে দেন। অনেক সময় দেখা যায় যে, ক্ষুধার 
তাড়নায় গরু ঘন কটুরিপানার দলের মধ্যে নামিয়া কচুরিপানা 
খাইতেছে। কিন্তু পশু খাদ্য হিসাবে কচুরিপানার কোন গুণ নাই; 
বরং ইহাতে উহাদের স্বাস্থ্যের অবনতি ঘটে। এ পর্য্যন্ত অন্যান্য 
. কাজে কচুরিপানার ব্যবহার নম্বন্ধে যত চেষ্টা হইয়াছে তাহার ফলে 
দেখা গিয়াছে যে, সার হিসাবেই ইহার মূল্য সর্ব্বাপেক্ষা বেশী। 


কচুরিপানা ধ্বংসের জন্য প্রচার কার্য্য 

কেবল মাত্র আইনের উপর নির্ভর করিয়া থাকিলে কচুরিপানাকে 
বিনাশ করা সম্ভব হইবে না। উপযুক্ত প্রচার কার্য্যের ছারা এ সম্বন্ধে 
জনসাধারণকে বিশেষ ভাবে শিক্ষা দিতে হইবে এবং এ বিষয়ে তাহাদের 
আগ্রহ ও উৎনাহ বাড়াইতে হইবে। অনেকে বলিতে পারেন যে, 
অনেকদিন হইতেই ত কঠোর পরিশ্রম সহকারে জলাশয় ও জমি হইতে 
কচুরিপান। উঠাইয়। ধ্বংস করিবার চেষ্টা চলিতেছে, কিন্ত কচুরিপানা ত 
মরিতেছে না, যেমন ছিল তেমনই আছে, বরং বাড়িয়াই চলিয়াছে। 
ইহার উত্তরে দৃঢ়তার সহিত বলা যাইতে পারে যে, প্রথমতঃ একই সময়ে 
এক যোগে নকল স্থানে কচুরিপানা জল বা জমি হইতে উঠাইয়! ধ্বংস 
করা হয় নাই ; ইহার ফলে যাহারা কঠোর পরিশ্রম করিয়া নিজেদের 
জলাশয় ব/ জমি হইতে কচুরিপানা উঠাইয়। উহা পরিষ্কার করিয়া ছিলেন,” 
তাহাদের সেই পরিশ্রম সম্পূর্ণরূপে ব্যর্থ হইয়। গিয়াছে ; অর্থাৎ অন্যান্য 
স্থান হইতে কচুরিপানা ভাসিয়৷ আসায় তাহাদের পরিষ্কৃত স্থান আবার 
কচুরিপানায় ভরিয়া গিয়াছে। এই জন্য যতদুর সম্ভব একই সময়ে এক 
জোটে সকলকে এমন ভাবে নিজ সিজ এলাকার কচুরিপানা পরিষ্কার 


কচুরিপানা ৩৫ 
করিতে হইবে যাহাতে উহ! অপরিষ্কৃত স্থান হইতে ভাসিয়া আসিয়া 
পরিষ্কৃত স্থানে প্রবেশ করিতে না পারে । 

কচুরিপানার জন্ম, বৃদ্ধি, বিস্তার ইত্যাদি বিষয়ে রীতিমত জ্ঞানের 
অভাবে উপযুক্ত প্রণালীতে উহাকে ধ্বংস করা বা উহার বিস্তার 
নিবারণের ব্যবস্থা অবলম্বন করা হয় নাই! অনেকেই জানেন না যে, 
কচুরিপানার কাণ্ড হইতেই উহার জন্ম ও বৃদ্ধি হয় এবং একটি, কচুরিপানা 
কোথাও পড়িয়া থাকিলে উহা হইতে বহু পানার জন্ম হইয়। সকল 
পরিশ্রম ব্যর্থ করিয়া দেয়। সুতরাৎ কচুরিপানার জন্ম, বৃদ্ধি ও বিস্তার 
সম্বন্ধে এবং ঠিক কোন সময়ে উহাকে উঠাইয়া কোন কোন ক্ষেত্রে কি 
কি প্রণালীতে উহার কাণ্ড সম্পূর্ণ রূপে মারিয়া ফেলা যায় এবং 
কি ভাবে উহার বংশ বৃদ্ধি নিবারণ করা যায় তাহা জনসাধারণকে 
শিক্ষা দিবার জন্য ব্যাপকভাবে প্রচারকার্ধ্ের প্রয়োজন। দেশের শিক্ষিত 
সম্প্রদায়কেই এই কাজের ভার লইতে হইবে ; এবং প্রত্যেক গ্রামের 
অধিবাসীদিগকে সজ্ববদ্ধ ভাবে এই কাজে আত্মনিয়োগ করিতে হইবে । 

আজকাল প্রায় প্রত্যেক গ্রামেই পলীমঙ্গল সমিতি স্থাপিত হইতেছে; 
কচুরিপানা ধ্বংস করাই পলীমঙ্গল সমিতির প্রথম ও প্রধান কাজ 
হইবে। প্রত্যেক গ্রামবানীকে সর্বদা এই কথা স্মরণ করাইয়া 
দিতে হইবে যে, একটি কছুরিপানার গাছ থাকাও যা, “দুধ 
কলা দিয়ে সাপ পোষাও তা ৷” 


৮৮ 

: কচুরিপাঁনার ছড়া 
পেতিতপাবন বন্দ্যোপাধ্যায় ) 
Së 

বাংলা, দেশের gd এতো 


জানিস্‌ কিসের তরে? 


কটুরিপানায় নদী পুকুর 
: ফসল নষ্ট করে । 


২ 
জমির উপর কচুরিপানায় 
ফবল করে মাটি, 
পুকুর ডোবায় কচুরিপানায় 
2 ম্যালেরিয়ার ঘাটি । 


-৩ 


‘নৌকা চলার পথ মেরে দেয় 
খালে নদীতে এসে, 
. কটুরিপানায় করলো কাহিল 
সোনার বাংলা SE 1 
৪ 
মাছ খেয়ে যে বাঁচবে লোকে, 


ব্যবসা করবে জেলে__ 
সে গুড়েতেও বালি রে ভাই 


কচুরিপানা এলে । 
৫ 


এক কটুরিপানায় মোদের 
যায় রে স্বাস্থ্য সুখ, 


এই কচুরিপানায় মোদের 


দেশের এতো দুখ । 


DI 


কচুরিপানা 
৬. 
খাদ্য মাটি, স্বাস্থা মাটি - 
নষ্ট দেশের ধন, 
কচুরিপানা নাশ, ক'রতে, 
কর রে সবাই পণ। 
kl 
বর্ধাকালেই কচুরিপানার `. 
: হয় যে ভীষণ বাড়, 
বর্ধাকালের আগেই, সবাই 
. ধ্বংস করো ঝাড়। 
৮ 


একটি একটি ক'রে পানা 
তুলে জলের থেকে 
শুকূনো ক'রে পুড়িয়ে ফেলো 
- উঁচু ডাঙ্গায় রেখে। 
৯ 
জলের তলায় কচুরিপানার . 
থাকলে i মূল, 
অল্পদিনেই ছেয়ে যাবে; = 
. কারোনা ভাই ভুল 


১ EI 
গোড়া সমেত তুলতে হবে 
=: মনে রেখো সবে, 
নইলে আবার অল্পদিনেই 
। ১... বংশবৃদ্ধি হবে। 
>> 
erf গোড়া থেকে শোনো = 
, কচুরিপানার বাড়; 
চার মাসেতে আধ বিঘাতে : 
ভরায় পানার ঝাড় 


৩৮ 


কচুরিপানা 


১২ 
কচুরিপানার শক্ত গোড়া__ 
চরম জেনো তাই ; 
পুড়িয়ে কিম্বা শুকিয়ে তাকে 
মাটিতে পৌতো ভাই । 
১৩ 
জলের মাঝেও গাদা ক'রে 
কচুরিপানা যতো-__ 
বিনাশ করা যায় যে রে ভাই 
পচিয়ে ঠিক মতো । 
১৪ 
কচুরিপানা শুকনো ক'রে ৃ 
পুড়িয়ে করো খার, 
কচুরিপানাও ধ্বংস হবে, 
জমির হবে সার 


১৫ 

বচুরিপানার ফুলের বীজেও 
বংশ বৃদ্ধি করে; 

পাঁচ ছ; বছর জলের তলায় 
বীজ তবু না মরে । 

H ১৬ 

ফুল থেকে বীজ হয় জেনো ভাই 
কাত্তিক থেকে মাঘে ; 

তাই বলি ভাই তুলিতে পানা 
এ সময়ের আগে। 


১৭ 


ফুল থেকে বীজ পড়লে জলে 
তুলেও যে লাভ নাই, 

সেই বীজেতেই কটুরিপানায় 
আবার যা কে তাই। 


কচুরিপানা 
১৮ 
ডাঙ্গার উপর কচুরিপানা 
রাখলে গাদা ক'রে 


চোঁখ রেখো ভাই, আবার না তা 
জলের দিকে সরে। 


১৯ 
ধানের ক্ষেতে, ঝোপে ঝাড়ে, 
জলে কি কাদায় 
থাক্‌লে পরেই বাড়বে আবার__ 
করবি হায় হায় । 
২০ 
আনল কথা মনে রেখো 
কচুরিপানার বাড় ; 
বিনাশ করেও নিস্তার নেই_ 
রক্ত বীজের ঝাড়। 
২১ 
কচুরিপানা তুলে ফেলেও 
রাখতে হবে চোখ ; 
দেখতে পেলেই ধ্বংশ করা, 
হয় যেন এই রোখ। 


২২ 
কচুরিপানার ঝাড় যদি যায় 
নদীর জলে ভেসে 
লোনা জলে মরবে সে-সব 
সাগর মাঝে এসে । 
২৩ 
বড় নদীর জলের GIS 
যে সব পানা ভানে, 
খুব সাবধান থেকো সবাই 
খালেতে না আবে। 


_ ৩৪ 


ER 


কচুরিগানা 
২৪ 
নৌকা চুলার পথ বীচিয়ে ` 
ai খালের মুখে ` 
বেড়া, দিয়ে রেখো পানায় 
= নেন যায় ঢুকে 
২৫ 


ফসল ক্ষেতে ঢুকলে পানা] 
KR, যায় ফসলের জান্‌ 7 
ধঞ্চে ক্রিন্ক/। অন্য বেড়ায় 
বাঁচাও ক্ষেতের ধান। 
২৬ 
পাট পচাবার তরে কত 
"জার দিও ন! পানা 
সেই পানাতেই দেবে আবার 
বিল পুকুরে হানা । 
২৭ 
পানার বেড়া দিও না ভাই. 
` নাছ ধররার তরে, 
সেই.পানাতেই আবার as 
11. মারবে তোমায় ধরে । 
২৮ 
খালে।বিলে-জয়িতে.যার `. 
1... কচুরিপানা।ভাসে, 
দুধ দিয়ে সাপ প্রোষে oi cet 
মরণ-রাখে পাশে । 
২৯ 
নিজের নিজের.জমির পানা . 
নিজেই করে| শেষ, 
সবাই যে যার কাজ করো ভাই 
হবেই সুখের দেশ । 


+) 


কচুরিপানা SS 
৩০ 
আপন বিপদ আপনা বির]... 
দুর করে:কি পরে? 
দেশের আপদ বিপদ্ধ ag: তর 
দশেই বিদায় করে । 
৩১ 
আয়রে বুড়ো, আয়রে তুর্ক: 
... আয়রে ছেলের দল। 
কচুরিপানা, দ'লতে হবে 47 
চাই সকলের বল। 
৩২ 
মেয়ে, পুরুষ, ছেলে, ëlo 
যার।যতো্রী' সয়, 
খাটতে হবে ক'রতে দেশের; 
= কচুরিপানা ক্ষয়। 
৩৩ 
এমন কোন কাজ নাই, যাত. 
: “হয় না দশে: মিলে, 
কচুরিপানা ক'দিন SES Au 
+ — নকলে হাত্ধ'দিলে ? 
৩৪ 
কচুরিপানা মাশ Sg 
: = ধাঁড়তে দিলে পরে, 
কচুরিপীনাউ থাকবে দেশে ' 
1 মানুষ উজাভি ক'রে । 
৩৫ 


তাই বলি ভাই সবাই মিলে 
শপথ করো gg 


` কচুরিপানার বংশ বিনাশ 


করাই প্রথম zl এ 


কচুরিপানা 
৩৬ 
দেশের দশের শত্রু সে জন 
করবে না যে পণ 
কচুরিপানার মতোই জেনে 
নেও যে রে দুষ্‌ মন্‌ । 
৩৭ 
গ্রামের সবাই, দেশের সবাই 
মিলে একই কালে, 
শেষ করে| ভাই কচুরিপানা 
জমি পুকুর খালে। 


৩৮ 


সবার তরে সবাই মিলে 
পণ করে! ভাই আজ 
কচুরিপানা উজাড় ক'রে 
করতে দেশের কাজ । 
৩৯ 
নিজের কাজ যে নিজে করে . 
সহায় ভগবান ; 
পরিশ্রমের বিনিময়েই 
পাবোরে তার দান। 
৪০ 
আন্তে হবে স্বাস্থ্য সুখ আর 


দেশের মুখে হানি; 
তবেই প্রমাণ হবে কেমন 


দেশকে ভালোবাসি । 

